open-index/open-wikipedia-markdown huggingface dataset:
കെ-റേഷൻ

right|thumb|കെ-റേഷൻ പ്രാതൽ
right|thumb|കെ-റേഷൻ അത്താഴം
right|thumb|കെ-റേഷൻ അത്താഴം
രണ്ടാം ലോകമഹായുദ്ധ സമയത്ത് പട്ടാളക്കാർക്ക് വേണ്ടി യു.എസ്.എ ഏർപ്പാട് ചെയ്ത ഭക്ഷണം ആണ് **കെ-റേഷൻ** എന്ന് അറിയപ്പെടുന്നത്.വ്യോമസേന,ടാങ്ക് സേന,മോട്ടോർസൈക്കിൾ കൊറിയർ തുടങ്ങിയ സഞ്ചരിക്കുന്ന സൈനികർക്ക് വേണ്ടിയായിരുന്നു ഇത്. പ്രാതൽ , ഉച്ചഭക്ഷണം ,അത്താഴം എന്നിങ്ങനെ മൂന്നു തരം പായ്കറ്റുകൾ ഉണ്ടായിരുന്നു. 

### വിഭവങ്ങൾ
## പ്രാതൽ
കന്നുകുട്ടിയുടെ മാംസം (Veal), പന്നിയിറച്ചി,മുട്ട,ബിസ്കറ്റ് എന്നിവ ടിന്നിൽ അടച്ചത് , ഹോർലിക്സ്,ഗ്ലൂക്കോസ് എന്നിവ ഗുളിക രൂപത്തിൽ,ഉണങ്ങിയ പഴങ്ങൾ,ഓട്ട്മീൽ ധാന്യങ്ങൾ, ഹാലസോൺ എന്ന് അറിയപ്പെടുന്ന സോഡിയം ഡൈക്ലോറോഐസോസൈന്യൂട്രേറ്റ് എന്ന ജല ശുദ്ധീകരണത്തിനുള്ള ഗുളിക, നാല് പായ്ക്ക് സിഗരറ്റ്,ച്യൂയിംഗ് ഗം,ഇൻസ്റ്റന്റ് കാപ്പി, പഞ്ചസാര 

## ഉച്ചഭക്ഷണം
പന്നിയിറച്ചി,അമേരിക്കൻ പാൽക്കട്ടി എന്നിവ ടിന്നിൽ അടച്ചത് ,ബിസ്കറ്റ്,ഗ്ലൂക്കോസ്,ഹോർലിക്സ്,പഞ്ചസാര, ഹോർലിക്സ് പോലുള്ള മാൾട്ട് ചെയ്ത പാൽപ്പൊടി,ഉപ്പ് , നാല് പായ്ക്ക് സിഗരറ്റ്, ച്യൂയിംഗ് ഗം, ചെറുനാരങ്ങ,മധുരനാരങ്ങ,മുന്തിരി എന്നിവയുടെ ജ്യൂസ് ഉണ്ടാക്കാൻ വേണ്ട പൊടികൾ.

## അത്താഴം
സേവർലെറ്റ്‌ സോസേജ് അടങ്ങിയ ടിന്നിൽ അടച്ച പന്നിയിറച്ചി ക്യാരറ്റ്,ആപ്പിൾ എന്നിവയോട് കൂടി ചേർത്തത്, മാട്ടിറച്ചി .  57 ഗ്രാം ചോക്കലേറ്റ് ,ടോയ്ലറ്റ് പേപ്പർ,നാല് പായ്ക്ക് സിഗരറ്റ്, ച്യൂയിംഗ് ഗം എന്നിവ കൂടാതെ പച്ചക്കറികൾ,മാംസം എന്നിവ ചേർത്ത ബോളിയാൻ ക്യൂബ് .
## അവലംബം

വർഗ്ഗം:രണ്ടാം ലോകമഹായുദ്ധം
അലി ബക്ഷ്

ഹിന്ദുസ്ഥാനി സംഗീതത്തിലെ സജീവമായ ഡൽഹി ഘരാനയുടെ ശിഖരമായ പട്യാല ഘരാനയുടെ മുഖ്യ പ്രണേതാക്കളിൽ ഒരാളാണ് *അല്ലു- ഫട്ടു* എന്ന അപരനാമത്താൽ അറിയപ്പെട്ടിരുന്ന **അലി ബക്ഷ്**.(1850-1920).മറ്റൊരു ഗായകനായ ഫത്തേ അലി ഖാനോടൊപ്പമാണ് അദ്ദേഹം കച്ചേരികൾ അവതരിപ്പിച്ചു വന്നിരുന്നത്.വിഭജനത്തിനു മുൻപ് പട്യാല മഹാരാജാവിന്റെ സംഗീതസദസ്സിൽ അംഗമായിരുന്നു ബക്ഷ്.
## ശിക്ഷണം
തൻറാസ് ഖാൻ, കലു ഖാൻ, മുബാറക് അലി ഖാൻ, ബഹ്രാം ഖാൻ എന്നിവരുടെ ശിക്ഷണത്തിൽ ആണ് അലി ബക്ഷ് തന്റെ സംഗീത സപര്യ തുടർന്നത്.
## അവലംബം

വർഗ്ഗം:ഹിന്ദുസ്ഥാനി സംഗീതജ്ഞർ
പട്യാല ഘരാന

ഹിന്ദുസ്ഥാനി സംഗീതത്തിലെ ഒരു സാമ്പ്രദായിക ആലാപനശൈലിയാണ് **പട്യാല ഘരാന**.ഈ ശാഖയുടെ മുഖ്യപ്രണേതാക്കൾ അലി ബക്ഷ്, ഫത്തേ അലിഖാൻ എന്നിവരാണ്.എന്നാൽ മറ്റൊരു ഗായകനായ  ഉസ്താദ് ബഡെ ഗുലാം അലി ഖാൻ ആണ് ഈ രീതിയെ പ്രചരിപ്പിച്ചത്.
## ശൈലി
താനുകളുടെ ദ്രുതസഞ്ചാരങ്ങൾക്ക് പ്രസിദ്ധമാണ് പട്യാല ഘരാന.താളപ്രധാനമായ ബോൽതാനുകൾ കൊണ്ടും സമ്പന്നമാണ് ഇത്.വൈകാരിതയ്ക്കും,കാമോദ്ദീപകതയ്ക്കും ഏറെപങ്കുള്ള ഒരു ഘരാനയാണിത്.

## പ്രധാന ഗായകർ

*അലി ബക്ഷ്
*ഫത്തേ അലി ഖാൻ
*ബഡെ ഗുലാം അലിഖാൻ

## മുൻഗണന നൽകുന്ന രാഗങ്ങൾ
*മേഘമൽഹാർ
*മാൽകൗൻസ്
*ഭൂപാളി
*ഗുണകലി

## അവലംബം

വർഗ്ഗം:ഹിന്ദുസ്ഥാനി സംഗീതം
എൻ.എസ്.എസ്. ബോയ്സ് ഹൈസ്കൂൾ ചങ്ങനാശ്ശേരി

കോട്ടയം ജില്ലയിലെ പഴക്കമേറിയ ഒരു എയിഡഡ് വിദ്യാലയമാണ് **എൻ.എസ്.എസ്. ബോയ്സ് ഹൈസ്കൂൾ ചങ്ങനാശ്ശേരി**. മന്നത്ത് പത്മനാഭൻ സ്ഥാപിച്ച കോട്ടയത്തെ പുരാതന സ്കൂളുകളിലൊന്നാണിത്. 

### ചരിത്രം
കൊല്ലവർഷം 1095 ഇടവം 3ആം തീയതി ഇത് പ്രവർത്തനമാരംഭിച്ചു

## അവലംബം


വർഗ്ഗം:കോട്ടയം ജില്ലയിലെ വിദ്യാലയങ്ങൾ
ഗസൽ (മലയാളചലച്ചിത്രം)

1993ൽ പുറത്തിറങ്ങിയ ഒരു മലയാള ചലചിത്രമാണ്  **ഗസൽ**. പ്രമുഖ മലയാള സിനിമാ സംവിധായകനായ  കമൽ ആണ് ഈ സിനിമ സംവിധാനം ചെയ്തിരിക്കുന്നത്.
യൂസഫലി കേച്ചേരി ബോംബെ രവി ടീമിന്റെ സംഗീതമാണ് ഇതിന്റെ ഏറ്റവും വലിയ പ്രത്യേകത. യൂസഫലിയുടെ ലളിത പദാവലികളിലൂടെ ഹിന്ദുസ്ഥാനി സംഗീതത്തിന്റെ മേമ്പൊടിയോടെ പുറത്തിറങ്ങിയ സിനിമ ആസ്വാദകരെ സംഗീതം നിറച്ചൂട്ടി. *ഇശൽ തേൻകണം കൊണ്ടുവാ തെന്നലേ*, *വടക്കു നിന്നും പാറിവന്ന*, *സംഗീതമേ നിന്റെ* തുടങ്ങിയവയാണ് പാട്ടുകൾ. വിനീതും തിലകനും മോഹിനിയുമാണ് പ്രധാന കഥാപാത്രങ്ങൾ. സംഗീതസാന്ദ്രമായ ഒരു സിനിമയാണിത്.

വർഗ്ഗം:1993-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കമൽ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ചലച്ചിത്രങ്ങൾ - അപൂർണ്ണലേഖനങ്ങൾ
വർഗ്ഗം:ബോംബെ രവി സംഗീതം പകർന്ന ചലച്ചിത്രങ്ങൾ
കാർമെൻ

കാർമെൻ ജ്യൊർജ് ബിസേ എന്ന ഫ്രഞ്ച് സംവിധായകൻ നിർമ്മിച്ച നാലു രംഗങ്ങളുള്ള ഓപ്പറയാണ്. 1875 മാർച്ച് മൂന്നിന് പാരീസിലെ   ഓപ്പറ കൊമിക്കിൽ വച്ച് ആദ്യമായി ഈ ഓപ്പറ അവതരിപ്പിച്ചു.ആദ്യത്തെ അവതരണം അത്ര വിജയകരമായിരുന്നില്ല.
പ്രഥമ അവതരണം ദീർഘിപ്പിച്ച് 36 അവതരണം വരെയാക്കിയതിനു ശേഷം ബിസേയുടെ പെട്ടെന്നുണ്ടായ മരണത്തെത്തുടർന്ന്  ഇതിനു പരിസമാപ്തിയായി. 

ഡോൺ ജോസെ എന്ന പട്ടാളക്കരന്റെ അധഃപതനത്തെക്കുറിച്ചുള്ള കഥയാണിത്. അയാളെ ഊർജസ്വലയായ ജിപ്സി യുവതിയായ കാർമെൻ വശീകരിക്കുന്നു. ഇതിൽ സംഭാഷണങ്ങളും,ഗാനങ്ങളും ഇടകലർന്നിരിക്കുന്നു.  
കൊമിക്കിൽ വച്ച് ആദ്യമായി ഈ ഒപ്പെറ അവതരിപ്പിച്ചു.
## പശ്ചാത്തലം
## റോളുകൾ
## നിർമ്മിതി
## അവതരണ ചരിത്രം
## സംഗിതം
## അവലംബം
**നോട്ടുകൾ**

**ഫുട്ട് നോട്ടുകൾ**

വർഗ്ഗം:അവലംബം ഇല്ലാത്ത താളുകൾ
വർഗ്ഗം:ഓപ്പറകൾ
വർഗ്ഗം:1875
ആഗ്ര ഘരാന

ഹിന്ദുസ്ഥാനി സംഗീതത്തിലെ ഖയാൽ സംഗീതവുമായി ബന്ധപ്പെട്ടിരിയ്ക്കുന്ന ശൈലിയാണ് **ആഗ്ര ഘരാന.**ഫയ്യസ് ഖാനാണ് ഈ ശൈലിയെ ഇതിന്റെ ഉന്നത സൗകുമാര്യത്തിലേയ്ക്കു ഉയർത്തിയത്. നൗഹർ ബാണിയിൽ നിന്നു ഉരുത്തിരിഞ്ഞുവന്ന ഈ രൂപത്തിനു ഉദ്ദേശം ഏ.ഡി.1300 വരെ പിന്നോട്ടു പോകുന്ന ചരിത്രമുണ്ട്.

## ബന്ധപ്പെട്ട പുസ്തകങ്ങൾ
* 
* 
* 
## പുറം കണ്ണി
* Agra gharana  ITC Sangeet Research Academy
## അവലംബം

വർഗ്ഗം:ഹിന്ദുസ്ഥാനി സംഗീതം
ഈജിയൻ ദ്വീപുകൾ

ഈജിയൻ കടലിൽ കിടക്കുന്ന ദ്വീപുസമൂഹമാണ്  **ഈജിയൻ ദ്വീപുകൾ**. (Greek: Νησιά Αιγαίου, transliterated: Nisiá Aigaíou; Turkish: Ege Adaları). ഈ ദ്വീപുകളുടെ വടക്കും പടിഞ്ഞാറും ഗ്രീസും കിഴക്ക് ടർക്കിയും സ്ഥിതിചെയ്യുന്നു; തെക്ക് ക്രീറ്റ് ദ്വീപ് ഈ ദ്വീപിന്റെ തെക്കുള്ള കടലിന്റെ അതിർത്തി നിർണ്ണയിക്കുന്നു. തെക്കു-കിഴക്കു ഭാഗത്ത് റോഡ്സ്,കാർപ്പാത്തോസ്,കാസോസ് എന്നീ ദ്വീപുകളും സ്ഥിതിചെയ്യുന്നു. ഈജിയൻ കടലിന്റെ  പ്രാചീനനാമമായ ആർക്കിപ്പെലാഗോ (ἀρχιπέλαγος, archipelagos) എന്ന പേര‌് പിന്നീട് ഈജിയൻ കടലിലെ ദ്വീപുകൾക്കു പ്രത്യേകിച്ചും മറ്റേതുതരം ദ്വീപുസമൂഹങ്ങൾക്കു പൊതുവേയും ഉപയോഗിച്ചുവരുന്നു. 

ഗ്രീസിന്റെ സ്വന്തമായ ഭൂരിഭാഗം ഈജിയൻ ദ്വീപുകളും 9 ഭരണമേഖലകളായി തിരിച്ചിരിക്കുന്നു. ഇമ്പ്രോസ്,ടെനഡോസ് എന്നീ വടക്കു-പടിഞ്ഞാറൻ ദ്വീപുകൾ ടർക്കിയുടെ ഭാഗമാണ്. ടർക്കിയുടെ പടിഞ്ഞാരൻ തീരത്തുള്ള വളരെ ചെറിയദ്വീപുകളും ആ രാജ്യത്തിന്റെ ഭാഗമായി നിലനിൽക്കുന്നു.

ഭൂരിഭാഗം ദ്വീപുകളിലും മെഡിറ്ററേനിയൻ കാലാവസ്ഥയായ ചൂടുള്ള ഉഷ്ണകാലവും തണുത്ത ശീതകാലവും അനുഭവപ്പെടുന്നു.   
## ദ്വീപുകളുടെ സമൂഹം
വടക്കുനിന്ന് തെക്കുവരെ ഈജിയൻ ദ്വീപുകളെ പരമ്പരാഗതമായി ഏഴു കൂട്ടങ്ങളായി തിരിച്ചിരിക്കുന്നു:
*വടക്കു-കിഴക്കൻ ഈജിയൻ ദ്വീപുകൾ
*ഉത്തരഭാഗത്തുള്ള സ്ഫൊറാഡിസ്
*യുബോയിയ
*ആർഗോ-സറോണിക് ദ്വീപുകൾ
*സൈക്ലാഡിസ്
*ഡോഡിക്കാനിസ് (തെക്കൻ സ്ഫൊറാഡിസ്)
*ക്രീറ്റ്

## എപ്പിസ്ക്കോപ്പൽ കടലുകൾ
Annuario Pontificio ൽ പട്ടികപ്പെടുത്തിയ, റോമൻ പ്രവിശ്യയിലെ ഇൻസുലെയിലെ (ഈജിയൻ ദ്വീപുകൾ) പ്രാചീന എപ്പിസ്ക്കോപ്പൽ കടലുകൾ താഴെക്കൊടുക്കുന്നു: 

Annuario Pontificio ൽ പട്ടികപ്പെടുത്തിയ, റോമൻ പ്രവിശ്യയിലെ ലെസ്ബോസിലെ (ഈജിയൻ ദ്വീപുകൾ) പ്രാചീന എപ്പിസ്ക്കോപ്പൽ കടലുകൾ താഴെക്കൊടുക്കുന്നു:

## ഇതും കാണുക
*ഈജിയൻ ദ്വീപുകളുടെ പട്ടിക
*ഗ്രീസിലെ ദ്വീപുകളുടെ പട്ടിക
*ടർക്കിയിലെ ദ്വീപുകളുടെ പട്ടിക
## അവലംബം

* Aegean Sea, The Columbia Encyclopedia, Sixth Edition. 2001-05.

വർഗ്ഗം:ഈജിയൻ ദ്വീപുകൾ
ഗുണ്ടേച്ചാ ബ്രദേഴ്സ്

ഹിന്ദുസ്ഥാനി സംഗീതത്തിലെ ഡാഗർവാണി ദ്രുപദ് സംഗീതധാരയിലെ പ്രമുഖ ഗായകരായ ഉമാകാന്ത് ഗുണ്ടേച്ചയെയും രമാകാന്ത് ഗുണ്ടേച്ചയെയുംആണ് **ഗുണ്ടേച്ചാ ബ്രദേഴ്സ്**എന്നു വിശേഷിപ്പിയ്ക്കുന്നത്. രാഷ്ട്രം ഈ സഹോദരന്മാരെ പദ്മശ്രീ നൽകി ആദരിച്ചിട്ടുണ്ട്.
## പുറംകണ്ണികൾ
*Official site
*An interview of the Gundecha Brothers 
*Article on Gundecha Brothers 
*Interview/Talk with Gundecha Bandhu
## അവലംബം

വർഗ്ഗം:ഹിന്ദുസ്ഥാനി സംഗീതം
വർഗ്ഗം:ഹിന്ദുസ്ഥാനി സംഗീതജ്ഞർ
മൈഹർ ഘരാന

മധ്യപ്രദേശിലെ  സത്നയ്ക്കും ജബല്പൂരിനും ഇടയ്ക്കുള്ള സ്ഥിതിചെയ്യുന്ന ഒരു പട്ടണമാണ് മൈഹർ. ഹിന്ദുസ്ഥാനി സംഗീതത്തിലെ അതികായനും സംഗീതവാദകഗുരുവുമായിരുന്ന ഉസ്താദ് അല്ലാവുദ്ദീൻ ഖാന്റെ ജന്മദേശം കൂടിയാണിത്.പ്രധാന വാദ്യ ഉപകരണങ്ങളായ സിതാർ, സുർബഹാർ ,ദിൽരുബ,ബാൻസുരി ,സരോദ് എന്നീ ഉപകരണങ്ങളിലെല്ലാം തന്നെ ശിഷ്യന്മാർക്കു അദ്ദേഹം പരിശീലനം നൽകിയിരുന്നു. ഇദ്ദേഹം രൂപപ്പെടുത്തിയ ഒരു പാരമ്പര്യസമ്പ്രദായമാണ് മൈഹർ ഘരാന. പ്രശസ്ത സിതാർ വാദകൻ പണ്ഡിറ്റ് രവിശങ്കർ, അന്നപൂർണ്ണാദേവി, അലി അക്ബർ ഖാൻ, നിഖിൽ ബാനർജി, പന്നലാൽ ഘോഷ് എന്നിവരെല്ലാം ഈ സമ്പ്രദായത്തിലെ പ്രധാന സംഗീതജ്ഞരാണ്.
## പുറംകണ്ണീകൾ
* Maihar Gharana, website 
* Maihar gharana The Times of India

വർഗ്ഗം:ഹിന്ദുസ്ഥാനി സംഗീതം
ജയ്പൂർ - അത്രൗളി ഘരാന

അത്രൗളി ഘരാന എന്ന മറ്റൊരു നാമത്തിലും അറിയപ്പെടുന്ന ഹിന്ദുസ്ഥാനി സംഗീതത്തിലെ ഒരു ശൈലിയാണ് **ജയ്പൂർ ഘരാന**. ഇതിന്റെ പ്രണേതാവ് ഉസ്താദ് അല്ലാദിയാ ഖാനായിരുന്നു.അത്രൗളിയിലാണ് അദ്ദേഹത്തിന്റെ കുടുംബം താമസിച്ചിരുന്നത്. പിന്നീട് ജയ്പൂരിലേക്കു  താമസം മാറിയപ്പോൾ ഈ ശൈലിയെ ജയ്പൂർ ഘരാന എന്നു വിശേഷിപ്പിയ്ക്കുകയായിരുന്നു.
## ഘടന
മറ്റു ഘരാനകളെ അപേക്ഷിച്ച് സങ്കീർണ്ണമായ ശൈലി പിന്തുടരുന്ന ഒരു ആലാപനരീതിയാണിത്.ശ്രുതി മധുരമായ വക്രഗതി വിശേഷമാണ് മറ്റൊന്ന്.
## പ്രധാന ഗായകർ
*മല്ലികാർജുൻ മൻസൂർ
*കിഷോരി അമോൻകർ
*പദ്മാ തൽവാൽകർ
*കേസർബായ് കേർകർ

## അവലംബം

വർഗ്ഗം:ഹിന്ദുസ്ഥാനി സംഗീതം
ക്രീറ്റ്

**ക്രീറ്റ്,** ഗ്രീക്ക് ദ്വീപുകളിൽ ഏറ്റവും വലുതും ജനസംഖ്യ കൂടിയതുമായ ദ്വീപാണ്. മെഡിറ്ററേനിയൻ കടലിലെ അഞ്ചാമത്തെ വലിയ ദ്വീപും ഇതാണ്. സിസിലി,സാഡീനിയ,സൈപ്രസ്,കോർസിക്ക എന്നിവയാണ് മറ്റുള്ളവ. ക്രീറ്റും അതിനു ചുറ്റുപാടും കിടക്കുന്ന അനേകം ചെറുദ്വീപുകളും ചേർന്നതാണ് ക്രീറ്റ് മേഖല. ഗ്രീസിന്റെ പതിമൂന്ന് പ്രധാന ഭരണഘടകങ്ങളിൽ ഒന്നാണിത്. ക്രീറ്റിന്റെ തലസ്ഥാനവും ഏറ്റവും വലിയ പട്ടണവുമാണ് ഹെറാക്ലിയോൺ. 2011 ലെ സെൻസസ് അനുസരിച്ച് ഈ പ്രദേശത്തെ ജനസംഖ്യ 6,23,065 ആയിരുന്നു.

ഗ്രീസിന്റെ സമ്പദ് വ്യവസ്ഥയിൽ ഒരു പ്രധാന പങ്കു വഹിക്കുന്ന ക്രീറ്റ് ഗ്രീസിന്റെ സാംസ്ക്കാരിക പാരമ്പര്യത്തെയും പിൻപറ്റുന്നുണ്ട്, എങ്കിലും ക്രീറ്റ്, അതിന്റേതായ സാംസ്ക്കാരികത്തനിമ അതിന്റെ സ്വന്തം കവിതാരീതിയിലും,സംഗീതത്തിലുമൊക്കെ നിലനിർത്തിവരുന്നു. ക്രീറ്റ് ഒരു കാലത്ത് യൂറോപ്പിലെ ഏറ്റവും പ്രാചീനമായ സംസ്ക്കാരമെന്നു കണക്കാക്കുന്ന മിനോവൻ സംസ്ക്കാരത്തിന്റെ (സി.2700-1420 ബി സി) കേന്ദ്രമായിരുന്നു.

## അവലംബം

## പുറത്തേക്കുള്ള കണ്ണികൾ

* 
*Natural History Museum of Crete at the University of Crete.
*Cretaquarium Thalassocosmos  in Heraklion.
*Aquaworld Aquarium in Hersonissos.
*Ancient Crete at Oxford Bibliographies Online: Classics.
*Official Greek National Tourism Organisation website
*Interactive Virtual Tour of Crete 
*On-line travel guide  for Crete.

വർഗ്ഗം:ഗ്രീസിലെ ദ്വീപുകൾ
വർഗ്ഗം:മെഡിറ്ററേനിയൻ ദ്വീപുകൾ
വർഗ്ഗം:ഈജിയൻ ദ്വീപുകൾ
ഗ്വാളിയോർ ഘരാന

ഹിന്ദുസ്ഥാനി സംഗീതത്തിലെ ആദ്യത്തേതും  പുരാതനവുമായ ഘരാനകളിലൊന്നാണ് **ഗ്വാളിയോർ ഘരാന**. ഉസ്താദ് നഥൻ പീർ ബക്ഷ് എന്ന സംഗീതജ്ഞനാണ് ഇതിന്റെ പ്രണേതാവ് എന്നു കരുതുന്നു. മുഗൾ ചക്രവർത്തിയായ അക്ബറിന്റെ കാലം മുതൽ ഈ ഘരാന നിലവിലുണ്ട്.(1542–1605). ഗ്വാളിയോറിൽ താമസമാക്കിയ പീർബക്ഷിന്റെ പൗത്രന്മാരാണ് ഈ ഘരാനയെ അതിന്റെ  പൂർണ്ണപ്രഭാവത്തിലെത്തിച്ചത്. അതുകൊണ്ടാണ് ഈ ഘരാനയ്ക്ക് ഈ പേരു നൽകപ്പെട്ടത്.
## ആലാപന ശൈലി
അത്യന്തം ലളിതവും ,രാഗാലാപനത്തിലുള്ള  വ്യക്തതയും, ഭാവസാന്ദ്രതയുമാണ് ഈ ഘരാനയുടെ പ്രത്യേകത.ജയ്പൂർ ഘരാനയുടെ സങ്കീർണ്ണതകൾ താരതമ്യത്തിൽ ഈ ഘരാനയിൽ തുലോം കുറവാണ്.

## ഗായകർ
കുമാർ ഗന്ധർവ്വ,  വിഷ്ണു ദിഗംബർ പലുസ്കർ, ഇചൽ രജ്ഞികർ, വീണാ സഹസ്രബുദ്ധെ, മാലിനി രജുർകർ എന്നിവരാണ് പ്രധാന കലാകാരന്മാർ.
## അവലംബം

വർഗ്ഗം:ഹിന്ദുസ്ഥാനി സംഗീതം
വിഷ്ണു ദിഗംബർ പുലസ്കർ

ഹിന്ദുസ്ഥാനി സംഗീതത്തിൽ ഗ്വാളിയോർ ഘരാന ശാഖയിലെ പ്രമുഖ വാഗ്ഗേയകാരനായിരുന്നു **വിഷ്ണു ദിഗംബർ പുലസ്കർ**.ജ: ആഗസ്റ്റ് 18, 1872 – അഗസ്റ്റ് 21, 1931). ഗന്ധർവ്വ മഹാവിദ്യാലയത്തിന്റെ സ്ഥാപകനുമായിരുന്നു അദ്ദേഹം.പിതാവ് ഗോപാൽ പുലസ്കർ ഒരു ഹരികഥാകാലാക്ഷേപക്കാരനായിരുന്നു.  ഒരു വെടിക്കെട്ട് അപകടത്തെത്തുടർന്നു രണ്ടുകണ്ണുകൾക്കും പരിക്കേറ്റ വിഷ്ണു ദിഗംബർ പുലസ്കർക്ക് ബാല്യത്തിലേ അന്ധത ബാധിച്ചുവെങ്കിലും പിൽക്കാലത്ത് കാഴ്ചശക്തി തിരികെകിട്ടുകയുണ്ടായി. പ്രശസ്തമായ *രഘുപതി രാഘവ രാജാറാം* എന്ന കീർത്തനം അദ്ദേഹം ചിട്ടപ്പെടുത്തിയതാണ്.

## കൂടുതൽ വായനയ്ക്ക്
* 
## അവലംബം

വർഗ്ഗം:ഹിന്ദുസ്ഥാനി സംഗീതജ്ഞർ
ബനാറസ് ഘരാന

വാദ്യോപകരണമായ തബലയുടെ വാദനശൈലിയുമായി ബന്ധപ്പെട്ട ഒരു സാമ്പ്രദായിക രൂപമാണിത്. വായ്പ്പാട്ട് ഘരാനയുമായി ഇതിനു പ്രത്യക്ഷത്തിൽ ബന്ധമൊന്നുമില്ല. രാം സഹായ് (1780–1826)എന്ന വിദ്വാനാണ് ഇതിന്റെ പ്രണേതാവ് എന്നു കരുതുന്നു. ഹിന്ദുസ്ഥാനി സംഗീതത്തിൽ തബലയിലെ ആറു പ്രധാന ഘരാനകളിൽ ഒന്നാണിത് . കുമാർ ബോസ്, കിഷൻ മഹാരാജ് എന്നിവർ ഈ ഘരാനയിലെ പ്രമുഖരായിരുന്നു.

## പുറംകണ്ണികൾ
*SBS Radio, Australia - Broadcast:  Interview with  Pundit Chandranath Shastri of Banaras Tabla Gharana about the specialty of Banaras Gharana 
* Benares Tabla Gharana
* Benares Tabla Gharana

## അവലംബം

വർഗ്ഗം:വാദ്യകല
വർഗ്ഗം:ഹിന്ദുസ്ഥാനി സംഗീതം
സ്വർണ്ണകുമാരീ ദേവി

ബംഗാളിൽ നിന്നുള്ള ഒരു കവയിത്രിയും, നോവലിസ്റ്റും, സംഗീതജ്ഞയും, സാമൂഹ്യപ്രവർത്തകയും ആയിരുന്നു **സ്വർണ്ണകുമാരീ ദേവി(Swarnakumari Devi).** ബംഗാളി ഭാഷയിലെ വനിതാ എഴുത്തുകാരിൽ പുറം ലോകം അംഗീകരിച്ച ആദ്യ വനിത കൂടിയായിരുന്നു ഇവർ. ദേബേന്ദ്രനാഥ ടാഗോറിന്റെ മകളും, രബീന്ദ്രനാഥ് ടാഗോറിന്റെ മുതിർന്ന സഹോദരിയും കൂടെയായിരുന്നു സ്വർണ്ണകുമാരി.

## ജീവചരിത്രം
ബ്രിട്ടീഷ് ഇന്ത്യയിലെ, ബംഗാളിലുള്ള കൽക്കട്ടയിലാണ്, സ്വർണ്ണകുമാരീ ദേവി ജനിച്ചത്. ദേവേന്ദ്രനാഥടാഗോറിന്റേയും, ശാരദാ ദേവിയുടേയും മകളായാണ് സ്വർണ്ണകുമാരി ജനിച്ചത്. രവീന്ദ്രനാഥ ടാഗോറിനേക്കാൾ അഞ്ചു വയസ്സു മുതിർന്നതായിരുന്നു സ്വർണ്ണകുമാരി. തന്റെ സഹോദരങ്ങളെപ്പോല  സ്വർണ്ണകുമാരിയും സ്കൂൾ വിദ്യാഭ്യാസത്തേക്കാൾ കൂടുൽ അറിവു നേടിയത് തന്റെ കുടുംബത്തിൽ നിന്നു തന്നെയായിരുന്നു. അയോധ്യാനാഥ് പക്രാശി എന്ന ഒരു അദ്ധ്യാപകനായിരുന്നു ഈ പെൺകുട്ടികൾക്ക് വിദ്യാഭ്യാസം നൽകിയിരുന്നത്.

## വിവാഹം
ഒരു ജമീന്ദാർ കുടുംബത്തിലെ അംഗമായിരുന്ന ജാനകീനാഥ് ഘോഷലിനെ, സ്വർണ്ണകുമാരി 1868 ൽ വിവാഹം ചെയ്തു.ബ്രഹ്മസമാജത്തിൽ അംഗമായതിനെതുടർന്ന് ജാനകീനാഥ് തന്റെ കുടുംബത്തിൽ നിന്നും പുറന്തള്ളപ്പെട്ടു. നിശ്ചയദാർഢ്യവും, കഠിനപ്രയത്നവും കൊണ്ട് ജാനകീനാഥ് സ്വന്തം വാണിജ്യ മേഖല കെട്ടിപ്പടുത്തു. ഇന്ത്യൻ നാഷണൽ കോൺഗ്രസ്സിന്റെ ആദ്യ നാളുകളിൽ ജാനകീനാഥ് സംഘടനയുടെ പ്രവർത്തനങ്ങളിൽ മുൻനിരയിലുണ്ടായിരുന്നു.

ഹിരൺമയീ ദേവി, ജ്യോത്സ്നാനാഥ് ഘോഷൽ, സരളാദേവീ എന്നിങ്ങനെ മൂന്നു പെൺമക്കളാണ് ഈ ദമ്പതികൾക്കുണ്ടായിരുന്നത്. ജ്യോത്സ്നാനാഥ് ഘോഷൽ ഇന്ത്യൻ സിവിൽ സർവീസ് പരീക്ഷ പാസ്സായി, കുറേനാൾ ഇന്ത്യയിൽ ജോലി ചെയ്തിരുന്നു.
## സാഹിത്യം
1876 ൽ സ്വർണ്ണകുമാരി ദേവിയുടെ ദീപനിർബൺ എന്ന  ആദ്യത്തെ നോവൽ പ്രസിദ്ധീകരിക്കപ്പെട്ടു. ബംഗാളിൽ നിന്നുമുള്ള വനിതാ എഴുത്തുകാരിൽ ആദ്യത്തെ ആളായിരുന്നു സ്വർണ്ണകുമാരീ ദേവി. ആദ്യ കൃതി തന്നെ ദേശീയ ശ്രദ്ധ ആകർഷിച്ചതോടെ, അവർ തുടർച്ചയായി എഴുതി തുടങ്ങി. നോവലുകളും, നാടകങ്ങളും, കവിതകളും അവർ എഴുതി പ്രസിദ്ധീകരിച്ചു.

ടാഗോർ കുടുംബത്തിൽ നിന്നും പ്രസിദ്ധീകരിച്ചിരുന്ന ഭാരതി  എന്ന മാസികയടുെ എഡിറ്റർ കൂടിയായിരുന്നു സ്വർണ്ണകുമാരീ ദേവി. 30 വർഷത്തോളം മാസികയുടെ എഡിറ്റർ പദവിയിൽ അവർ തുടർന്നു. ഭാരതിയുടെ ആദ്യ പ്രതി പുറത്തിറങ്ങുമ്പോൾ രവീന്ദ്രനാഥ ടാഗോറിനു പതിനാറു വയസ്സു മാത്രമേ പ്രായമുണ്ടായിരുന്നുള്ളു.
### നോവലുകൾ

### നാടകങ്ങൾ

### കവിതകൾ

## സഖി സമിതി
അനാഥരേയും, വിധവകളേയും സഹായിക്കുന്നതിനു വേണ്ടി, സ്വർണ്ണകുമാരീ ദേവിയുടെ നേതൃത്വത്തിൽ സഖി സമിതി എന്നൊരു സംഘടന രൂപമെടുത്തു. സംഘടന നടത്തിക്കൊണ്ടുപോവാൻ സാമ്പത്തികമായി ബുദ്ധിമുട്ടിയ കാലത്ത്, പണം സ്വരൂപിക്കാനായി വിവിധ ഉൽപ്പന്നങ്ങളുടെ വിപണനമേള സംഘടിപ്പിച്ചത്, അക്കാലത്ത് വിപ്ലവകരമായ മുന്നേറ്റമായിരുന്നു. 1906 വരെ സഖി സമിതി, തുടർന്നു പോയെങ്കിലും, പിന്നീട് ഹിരൺമയീ ആശ്രമം സംഘടനയെ അവരുടെ കുടക്കീഴിൽ കൊണ്ടു വന്നു. കോൺഗ്രസ്സിൽ പൊതുപ്രവർത്തനം തുടങ്ങിയ ആദ്യ വനിതകളിൽ ഒരാൾ സ്വർണ്ണകുമാരി ദേവി ആയിരിക്കും.

## രാഷ്ട്രീയം
ഭർത്താവ് ജ്യോതിനാഥ് ഘോഷൽ ഇന്ത്യൻ നാഷണൽ കോൺഗ്രസ്സിന്റെ സജീവ പ്രവർത്തകനായിരുന്ന, കാലത്ത് സ്വർണ്ണകുമാരീ ദേവിയും പാർട്ടിയിൽ നിറസാന്നിദ്ധ്യമായിരുന്നു.

## അവലംബം

വർഗ്ഗം:1855-ൽ ജനിച്ചവർ
വർഗ്ഗം:1932-ൽ മരിച്ചവർ
വർഗ്ഗം:ബംഗാളി കവികൾ
വർഗ്ഗം:ഓഗസ്റ്റ് 28-ന് ജനിച്ചവർ
വർഗ്ഗം:ജൂലൈ 3-ന് മരിച്ചവർ
വർഗ്ഗം:ടാഗോർ കുടുംബം
നന്ദൻകോട് കരുണാകരൻ

തിരുവനന്തപുരം കോർപ്പറേഷന്റെ മേയറായിരുന്നു **നന്ദൻകോട്‌ കരുണാകരൻ**. ശാന്തി കവാടം എന്ന പേരിൽ ഇന്ന്‌ അറിയപ്പെടുന്ന ശ്മശാനം സ്വകാര്യ വ്യക്തിയുടെ കൈവശമിരുന്ന ഭൂമി കോർപ്പറേഷൻ ഏറ്റെടുത്തത്‌ ഇദ്ദേഹത്തിന്റെ നെതൃത്വത്തിലാണ്‌. ഇദ്ദേഹം മേയറായിരുന്ന മേയറായിരുന്ന 1972-73 കാലഘട്ടത്തിലാണ്‌ തൈക്കാട്‌ ശ്മശാനം ഉൾപ്പെടെ വികസന രംഗത്ത്‌ പല മാറ്റങ്ങളും വന്നു. രണ്ട്‌ തവണ കരുണാകരൻ തിരുവനന്തപുരം നഗരസഭയിൽ കൗൺസിലറായിരുന്നു. ഒരു തവണ മേയറും. സി പി ഐ ക്ക്‌ തലസ്ഥാന നഗരസഭയിൽ ആദ്യമായി മേയറെ കിട്ടുന്നത്‌ കരുണാകരണിലൂടെയായിരുന്നു. പിന്നീടു മാക്സ്വെല്ലും സി പി ഐ ടിക്കറ്റിൽ മൽസരിച്ച്‌ മേയറായി.

ട്രേഡ്‌ യൂണിയൻ രംഗത്തും പാർട്ടി പ്രവർത്തനത്തിലും കണിയാപുരം രാമചന്ദ്രനൊപ്പമാണ് പ്രവർത്തിച്ചിരുന്നത്‌. തൊഴിൽ നിയമങ്ങളെക്കുറിച്ച്‌ ആഴത്തിലുള്ള അറിവുണ്ടായിരുന്നതിനാൽ ട്രേഡ്‌ യൂണിയൻ രംഗത്തു ശോഭിക്കാൻ അദ്ദേഹത്തിനായി. മുൻ മന്ത്രി വരദരാജൻ നായർക്കൊപ്പം ട്രേഡ്‌ യൂണിയൻ രംഗത്തു പ്രവർത്തിച്ച പരിചയവും കരുണാകരനുണ്ട്‌.

1962-ൽ അഭിഭാഷകനായി പ്രാക്ടീസ്‌ ആരംഭിച്ച ശേഷമാണ്‌ രാഷ്ട്രീയ പ്രവർത്തന രംഗത്തേക്കു കരുണാകരൻ എത്തുന്നത്‌. 90-കളുടെ മധ്യത്തോടെ സജീവ രാഷ്ട്രീയത്തിൽ നിന്നു മാറുമ്പോൾ സി പി ഐ ജില്ലാ എക്സിക്യൂട്ടീവ്‌ അംഗമായിരുന്നു. ദീർഘകാലം എ ഐ ടി യു സി ജില്ലാ പ്രസിഡന്റും സെക്രട്ടറിയുമായിരുന്നു. ആദ്യകാല ഹൈക്കോടതി ബെഞ്ച്‌ സമരത്തിൽ പങ്കെടുത്തതിന്റെ പേരിൽ ജയിൽവാസം അനുഭവിച്ചിട്ടുണ്ട്‌. ടൈറ്റാനിയം എംപ്ലോയീസ്‌ യൂണിയൻ, റബർ വർക്സ്‌ എംപ്ലോയീസ്‌ യൂണിയൻ, ഷോപ്സ്‌ ആൻഡ്‌ എസ്റ്റാബ്ലിഷ്മെന്റ്‌ എംപ്ലോയീസ്‌ യൂണിയൻ, ചെത്തു തൊഴിലാളി യൂണിയൻ, ഹാൻഡ്‌ ക്രാഫ്റ്റ്സ്‌ എംപ്ലോയീസ്‌ യൂണിയൻ തുടങ്ങി ഒട്ടേറെ യൂണിയനുകളുടെ അമരക്കാരനായിരുന്നു.
 
## കുടുംബം

ആരോഗ്യ വകുപ്പ്‌ റിട്ടയർ ഡപ്യൂട്ടി ഡയറക്ടർ വിജയ നായരാണ്‌ ഭാര്യ.മക്കൾ ,ഡോ മനോജ്‌ ശങ്കർ,അഡ്വ.വിനോദ്‌ ശങ്കർ. 2013  നവംബർ 20നു അന്തരിച്ചു. 

## അവലംബം

വർഗ്ഗം:തിരുവനന്തപുരത്തിന്റെ മേയർമാർ
വർഗ്ഗം:അഭിഭാഷകർ
പി. ഗോപലകൃഷ്ണൻ

കേരള ഹൈക്കോടതിയിലെ മുതിർന്ന അഭിഭാഷകനും മുൻമന്ത്രി എം.എൻ. ഗോവിന്ദൻനായരുടെ സഹോദരി പുത്രനുമാണ്‌ **പി. ഗോപലകൃഷ്ണൻ**.  76ആം വയസ്സിൽ 2014 ഡിസംബർ 26ന്‌ അന്തരിച്ചു.

## അഭിഭാഷകവൃത്തി
അഭിഭാഷകവൃത്തിയിൽ 50 വർഷം പിന്നിട്ട ഇദ്ദേഹം സുബ്രഹ്മണ്യൻ പോറ്റിയുടെ ജൂനിയർ ആയാണ്‌ പ്രാക്ടീസ്‌ ആരംഭിച്ചത്‌. കേരളത്തിൽ ആദ്യമായി കമ്മിഷൻ ഓഫ്‌ എങ്ക്വ്യറി ആക്ട്‌ പ്രകാരം കെഎസ്ഇബി അഴിമതികളെക്കുറിച്ച്‌ അന്വേഷിക്കാൻ ജസ്റ്റിസ്‌ ശങ്കരൻ നിയുക്തനായത്‌ ഇദ്ദേഹം നൽകിയ ഹർജിയുടെ അടിസ്ഥാനത്തിലാണ്‌.

കേരള സർവകലാശാല,കെഎസ്ആർടിസി,സിഡ്കോ,അനവധി പൊതുമേഖലാ ബാങ്കുകൾ എന്നിവയുടെ അഭിഭാഷകനായിരുന്നു. വി.എസ്‌. അച്യുതാനന്ദനു വേണ്ടി ഒട്ടേറെ കേസുകളിൽ ഹാജരായിട്ടുണ്ട്‌.

## സൈലന്റ്‌ വാലി പദ്ധതി
സൈലന്റ്‌ വാലി പദ്ധതിക്കെതിരെ ഹൈക്കോടതിയിൽ ഗോപാലകൃഷ്ണൻ നായർ സമർപ്പിച്ച പൊതു താല്പര്യ ഹർജിയുടെ  അടിസ്ഥാനത്തിലാണ്‌ ആ പദ്ധതി ഉപേഷിക്കപ്പെട്ടത്‌. തുടർന്ന്‌ കേന്ദ്ര പരിസ്ഥിതി മന്ത്രാലയത്തിന്റെ പുരസ്ക്കാരവും ഇദ്ദേഹത്തിനു ലഭിച്ചു.

## കുടുംബം
കവയിത്രി സുഗതകുമാരിയുടെ സഹോദരി പ്രഫ.സുജതാദേവിയാണു ഭാര്യ.മക്കൾ:പരമേശ്വരൻ,പദ്മനാഭൻ,പരേതനായ ഗോവിന്ദൻ.

## അവലംബം

വർഗ്ഗം:അഭിഭാഷകർ
പൊരുത്ത്

മുട്ടക്കള്ളിൽ അടയിരിക്കാൻ പ്രേരണ ചെലുത്തുന്ന ഒരു സ്വഭാവ സവിശേഷത അല്ലെക്കിൽ അവസ്ഥ ആണ്  **പൊരുത്ത്** . ഈ അവസ്ഥയിൽ മറ്റു പല സ്വഭാവ സവിശേഷതകളും പ്രകടമാക്കില്ല ഇര തേടൽ അടക്കം വളരെ പരിമിതം ആയിരിക്കും . സാധാരണയായി ഈ അവസ്ഥയിൽ ഭക്ഷണം കഴിക്കുകയോ വെള്ളം കുടിക്കുകയോ ചെയ്യാറില്ല അല്ലെങ്കിൽ വളരെ പരിമിതം ആയിരിക്കും. പൊരുത്ത സാധാരണയായി കാണുന്ന ജീവിക്കൾ - പക്ഷികൾ ഉരഗങ്ങൾ  മത്സ്യങ്ങൾ എന്നിവയാണ് . 

## അവലംബം

വർഗ്ഗം:ജന്തുക്കളിലെ ശാരീരികപ്രക്രിയകൾ
ഭണ്ഡിബസാർ ഘരാന

ഹിന്ദുസ്ഥാനി സംഗീതത്തിലെ ഒരു ഘരാനയാണ് **ഭണ്ഡിബസാർ ഘരാന** .ഉസ്താദ് അമൻ അലിഖാൻ എന്ന വിശ്രുത സംഗീതജ്ഞനായിരുന്നു ഇതിന്റെ പ്രണേതാവ്. മറ്റു ഘരാനകളെ അപേക്ഷിച്ച് ഇതിനു പ്രചാരം കുറവാണ്.
## ശൈലി
അകാർ ഉപയുക്തമാക്കി തുറന്ന ശബ്ദത്തോടെയുള്ള ആലാപന സമ്പ്രദായമാണിത്.ശ്വാസനിയന്ത്രണത്തിലൂടെ  ദീർഘമായ പദങ്ങൾ ഒരേ ശ്വാസത്തിൽ പാടേണ്ടതുണ്ട്.കൂടാതെ സങ്കീർണ്ണമായ സ്വര-താനുകൾ കൊണ്ട് മാതൃകാരൂപങ്ങൾ സൃഷ്ടിച്ച് സങ്കീർണ്ണമായ രീതിയിൽ സർഗ്ഗം പാടുക എന്നതും ഒരു പ്രത്യേകതയാണ്.അജ്ഞലിബായ് മല്പേകർ  ഈ ഘരാനയിലെ പ്രധാന വിദുഷിയായിരുന്നു.

## പുറംകണ്ണികൾ
*Website devoted to BhendiBazaar Gharana
* Bhendibazar gharana at ITC Sangeet Research Academy
## പ്രധാന ഗായകർ
*ദിലാവർ ഹുസ്സൈൻ ഖാൻ (ആദ്യതലമുറ)
## ആധുനിക കാലത്തെ ഗായകർ
* Pandit Shivkumar Shukla (1918–1998), 
* Pandit Pandurang Amberkar (1914–2002), 
* Master Navrang Nagpurkar (1919–1998), 
* Pandit Ramesh Nadkarni (1921–1995), 
* Ustad Muhammed Hussain Khan (1907–1988), 
* Pandit T D Janorikar (1921–2006),

## അവലംബം

വർഗ്ഗം:ഹിന്ദുസ്ഥാനി സംഗീതം
നട്ടുവൻ പരമശിവം

നൃത്താചാര്യനും നൃത്തസംവിധായകനുമാണ്‌ **നട്ടുവൻ പരമശിവം**.

## ജനനം
എറണാകുളം ജില്ലയിലെ മുളന്തുരുത്തിയിൽ മുടശേരി തറവാട്ടിൽ 1919-ലാണ്‌ പരമശിവ മേനോൻ ജനിച്ചത്‌. പിതാവ്‌ ശങ്കര മേനോനിൽ നിന്നും നൃത്തവും മാതാവ്‌ ലക്ഷ്മിയിൽ നിന്ന്‌ സംഗീതവും അഭ്യസിച്ചു.

## കലാപഠനം
12-ആം വയസ്സിൽ കഥകളി അഭ്യസിച്ചു.1935-ൽ തഞ്ചാവൂരിലെത്തി.ലക്ഷ്മികാന്ത്‌,കണ്വസ്വാമി പിള്ള എന്നീ ഗുരുക്കന്മാരിൽ നിന്നു ഭരതനാട്യവും ഗുരു ദേശികാചാരിയിൽ നിന്നു സംഗീതവും അഭ്യസിച്ചു.മദ്രാസി നൃത്ത സഞ്ചിക എന്ന വിദ്യാലയം നടത്തി.പിന്നീട്‌ തലസ്ഥാനത്തു സ്ഥിര താമസമാക്കിയ അദ്ദേഹം ഇവിടെ സൗപർണിക നൃത്തവിദ്യാലയം നടത്തി.കമലദളം,പൂരം,രാജശില്പ്പി എന്നീ സിനിമകൾക്കു വേണ്ടി നടൻ മോഹൻലാലിനെ ഉൾപ്പെടെ ഒട്ടേറെ സിനിമാതാരങ്ങളെ ശാസ്ത്രീയ നൃത്തച്ചുവടുകൾ അഭ്യസിപ്പിച്ചത്‌ ഇദ്ദേഹമായിരുന്നു.

## പുരസ്ക്കാരങ്ങൾ
1968-ൽ മികച്ച നർത്തകനുള്ള ദേശീയ പുരസ്ക്കാരം ലഭിച്ചു.1992-ൽ കേരള സംഗീത നാടക അക്കാഡമിയുടെയും 1978-ൽ തമിഴ്നാട്‌ സംഗീത സഭയുടെയും 1990-ൽ പോണ്ടിച്ചേരി സർക്കാരിന്റേയും 2012-ൽ കേന്ദ്രസംഗീത നാടക അക്കാഡമിയുടെയും പുരസ്ക്കാരം ലഭിച്ചിടുണ്ട്‌.

## ശിഷ്യസമ്പത്ത്
മുന്നിലെത്തുന്ന ശിഷ്യന്മാരെ ആദ്യം ശത്രുവിനെപ്പോലെ കാണുക, തന്നോളമെത്തിയാൽ പിന്നെ ഇഷ്ട മിത്രത്തെപ്പോലെ സ്വീകരിക്കുക. വിദ്യ നല്കുമ്പോൾ ദാക്ഷിണ്യം പാടില്ല. ഗുരു കണ്വസ്വാമി പിള്ളയുടെ തത്ത്വം അതേപടി ജീവിതത്തിൽ പകർത്തി. അരങ്ങിലൊരാൾ താളം തെറ്റിക്കുന്നെങ്കിൽ തന്റെ സർവ നിയന്ത്രണങ്ങളും തെറ്റി കയ്യിലിരിക്കുന്ന നാട്ടുവാങ്കം കമ്പെടുത്തായിരിക്കും ചിലപ്പോൾ എറിയുക. ഈ സ്വഭാവം കൊണ്ടും ശിഷ്യന്മാരിൽ പലരും തന്നെ *[[ദുർവാസാവ്|ദുർവാസാവ്‌]]* എന്നാണ്‌ വിളിച്ചിരുന്നതെന്ന്‌ പരമശിവം തന്നെ പറഞ്ഞിട്ടുണ്ട്‌.

ചലച്ചിത്ര താരങ്ങളായ ശാന്തികൃഷ്ണ, പാർവതി, ഭാരതി ശിവാജി,ദീപ്തി ഓംചേരി തുടങ്ങിയവർ നട്ടുവത്തിന്റെ ശിഷ്യരാണ്‌.

## പരമേശ്വര മേനോൻ നട്ടുവൻ പരമ്മശിവമായ കഥ
പരമേശ്വര മേനോൻ നട്ടുവൻ പരമ്മശിവമായതിനു പിന്നിലുണ്ടൊരു കഥ.16-ആം വയസ്സിലാണു ഭരതനാട്യം പഠിക്കനായി പരമേശ്വര മേനോൻ തഞ്ചാവൂരിലെത്തുന്നത്‌ ഗുരു കണ്വസ്വാമിപ്പിള്ള പരമശിവം എന്നാണ്‌ സംബോദന ചെയ്തിരുന്നത്‌.അങ്ങനെ പരമേശ്വര മേനോൻ പരമശിവമായി.കാവാലം നാരായണപണിക്കരാണ്‌ നട്ടുവം എന്ന പേരു നൽകിയത്‌.കാവാലം,ഭരത്‌ ഗോപി,നെടുമുടി വേണു തുടങ്ങിയവുരുടെ ഉൽസാഹമാണ്‌ നട്ടുവത്തെ മദ്രാസിൽ നിന്ന്‌ തിരുവനന്തപുരത്ത് എത്തിച്ചത്‌.

## കുടുംബം
ഭാര്യ:ഹേമലത.മക്കൾ:ലതിക,ഭുവനേശ്വരി,സുനന്ദ,ജയന്തി,അജിത,ജയശങ്കർ.

## മരണം
2014 ഡിസംബർ 26ന്‌ തന്റെ 95ആമത്തെ വയസ്സിൽ വട്ടിയൂർക്കാവ്‌ കൊടുങ്ങാനൂർ സൗപർണികയിൽ മകന്റെ വസിതിയിൽ വച്ച്‌ അന്തരിച്ചു.അതേ ദിവസം തന്നെയാണ്‌ പ്രശസ്ത നടനായ എൻ.എൽ.ബാലകൃഷ്ണനും അന്തരിച്ചത്‌.

## അവലംബം

വർഗ്ഗം:നൃത്തസംവിധായകർ
വർഗ്ഗം:1919-ൽ ജനിച്ചവർ
വർഗ്ഗം:2014-ൽ മരിച്ചവർ
മേവതി ഘരാന

ഹിന്ദുസ്ഥാനി സംഗീതത്തിലെ ഭാവപ്രധാനമായ ഒരു ഘരാനയാണ് **മേവതി ഘരാന**. ജോധ്പൂർ കേന്ദ്രമാക്കി സംഗീതസപര്യ തുടർന്നുപോന്ന ഘഗ്ഗെ നാസിർ ഖാനാണ് ഇതിന്റെ ഉപജ്ഞാതാവ്. രാജസ്ഥാനിലെ മേവത് എന്ന സ്ഥലത്തെ ആധാരമാക്കിയാണ് ഈ ശൈലിയ്ക്കു പേർ സിദ്ധിച്ചത്.

## ശൈലി
ഗ്വാളിയോർ ഘരാനയോടു സാമ്യം പുലർത്തുന്ന രീതിയാണിത്.ബന്ദിഷിലെ സാഹിത്യത്തിനു വളരെ പ്രാധാന്യം നൽകുന്നുണ്ട്. എന്നാൽ താളത്തിനനുസരിച്ച് ബന്ദിഷിലെ വരികൾ വലിച്ചുനീട്ടുന്ന പതിവില്ല.വാക്കുകൾ കുറയുമ്പോൾ അതിനെ താൻ കൊണ്ടും സർഗ്ഗം കൊണ്ടും നികത്തുന്നു.
## പ്രധാന ഗായകർ
*പണ്ഡിറ്റ് ജസ്രാജ്
*രമേഷ് നാരായൺ
*പണ്ഡിറ്റ് മണിറാം

## പുറം കണ്ണികൾ
* Mewati gharana, website 

വർഗ്ഗം:ഹിന്ദുസ്ഥാനി സംഗീതം
വി. ഹാരിസ് ഭായ്

2009ലെ കേരള സംഗീത നാടക അക്കാദമിയുടെ ഗുരുപൂജ പുരസ്‌കാരം നേടിയ തബലിസ്റ്റാണ് **വി. ഹാരിസ് ഭായി**. 
## ജീവിതരേഖ
കോട്ടയം അങ്ങാടിയിലെ പഴയകോട്ടാൽ മാഞ്ഞുവിന്റെയും വളയിൽ മറിയുമ്മയുടെയും മകനായി 1948 മേയ് 10 ന് ജനിച്ചു. ഉസ്താദ് അൻവർ ഖാൻ, തിരൂർ ഷാ, നവാബ് അലിഖാൻ തുടങ്ങി നിരവധി സംഗീതജ്ഞരുടെ പക്കൽ സംഗീതമഭ്യസിച്ചു. സി.കെ.ജി. തിയേറ്റേഴ്‌സ്, നവോദയ കലാസമിതി, ഇൻസ്റ്റിറ്റിയൂട്ട് ഓഫ് മ്യൂസിക്, തിരുമുഖം സംഗീതസഭ തുടങ്ങിയ കലാപ്രസ്ഥാനങ്ങളുമായി സഹകരിച്ചു പ്രവർത്തിച്ചു. മകൻ രോഷൻ ഹാരിസും തബല വാദകനാണ്.

## പുരസ്കാരങ്ങൾ
*2009ലെ കേരള സംഗീത നാടക അക്കാദമിയുടെ ഗുരുപൂജ പുരസ്‌കാരം
## അവലംബം


വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:തബല വിദ്വാന്മാർ
വർഗ്ഗം:കേരള സംഗീതനാടക അക്കാദമിയുടെ ഗുരുപൂജാ പുരസ്‌കാരം ലഭിച്ചവർ
വർഗ്ഗം:1946-ൽ ജനിച്ചവർ
ഓവുങ്ങൽ

മലപ്പുറo ജില്ലയിലെ ഒരു പഴയ പണ്ഡിത കുടുoബമാണ് ഓവുങ്ങൽ തറവാട്.ഇന്ന് പ്രധാനമായും മഞ്ചേരി, വേങ്ങര, വണ്ടൂർ തുടങ്ങിയ പ്രദേശങ്ങളിലാണ് ഓവുങ്ങൽ കുടുoബക്കാർ താമസിച്ചു വരുന്നത്.
ധാരാളം പണ്ഡിതൻമാരെ സമുധായത്തിന് സമർപ്പിക്കാൻ ഭാഗ്യം ലഭിച്ച കുടുംബമാണ് ഓവുങ്ങൽ തറവാട്.ഊരകം സ്വദേശിയായ മൊയ്തീൻ മുസ്ല്യാരാണ് തറവാട്ടിലെ കാരണവരായി അറിയപ്പെടുന്നത്.അദ്ദേഹത്തിന്റെ മകൻ കുഞ്ഞാലി മുസ്ല്യാർ വിദ്യ തേടി വിശുദ്ധ മക്കയിൽ എത്തി ഏഴ് വർഷം അവിടെ താമസിച്ചു പഠിച്ചു.അവിടുന്ന് ബൈത്താൻ മുസ്ല്യാർ അദ്ദേഹത്തെ പയ്യനാട് പള്ളിയിലേക്ക് കൊണ്ടുവരികയും വിവാഹം കഴിപ്പിക്കുകയും ചെയ്തു.കുഞ്ഞാലി മുസ്ല്യാർ- കൊല്ലപ്പറമ്പൻ ഫാത്തിമ ദമ്പതികൾക്ക് നാല് ആൺമക്കളും അഞ്ച് പെൺമക്കളും ജനിച്ചു.ഇവിടുന്നാണ് ഓവുങ്ങൽ കുടുംബത്തിന്റെ ഇന്നറിയപ്പെടുന്ന ചരിത്രത്തിന്റെ പ്രാരംഭം.
ഒട്ടനവധി ചരിത്രങ്ങൾ അന്തിയുറങ്ങുന്ന മഞ്ചേരിയുടെ ഇസ്ലാമിക പൈതൃകത്തിന് ദിശാബോധം നൽകിയവരായിരുന്നു ഓവുങ്ങൽ തറവാട്ടിലെ സൂഫിവര്യന്മാരും പണ്ഡിതന്മാരും ആയ പൂർവ്വസൂരികൾ.ഓവുങ്ങൽ കുടുംബത്തിന്റെ വേരുകൾ പ്രസിദ്ധ പണ്ഡിത കുടുംബമായ മഖ്‌ദൂം വംശത്തിൽ നിന്നാണ് ആരംഭിക്കുന്നത്.

വർഗ്ഗം:കുടുംബം
വർഗ്ഗം:അപൂർണ്ണ ലേഖനങ്ങൾ
അരുണാചൽ മകാക്

**അരുണാചൽ മകാക്**
താരതമ്യേന ചെറിയ വാലും,സാമാന്യം വലുതും, തവിട്ടു നിറത്തോടുകൂടിയതുമായ പ്രൈമേറ്റായ അരുണാചൽ മകാകിന്റെ (മകാക മുൻസാല) സ്വദേശം അരുണാചൽപ്രദേശാണ്. ഇതിന്റെ സ്പീഷീസ് പേര് വന്നത് ദിറാങ് മോൺപ ഗോത്രം  ഇതിനെ വിളിക്കുന്ന മുൻസാല (ഉൾവനത്തിലെ കുരങ്ങ്) എന്ന പേരിൽ നിന്നാണ്. 1997ൽ പ്രശസ്ത ഇന്ത്യൻ പ്രൈമെറ്റോളജിസ്റ്റായ അൻവറുദ്ദീൻ ചൗധരി  ഇതിനെ പുതിയൊരു വർഗ്ഗമെന്ന നിലയിൽ കണ്ടെത്തി. എന്നാൽ അദ്ദേഹം ചിന്തിച്ചത് ഇത് ടിബറ്റൻ (അല്ലെങ്കിൽ Père David's macaque's ) മകാകിന്റെ ഒരു പുതിയ ഉപസ്പീഷീസായിരിക്കാം എന്നാണ്. 2004 ൽ ഇന്ത്യയിലെ നേച്ചർ കൺസർവേഷൻ ഫൗണ്ടേഷനിൽ നിന്ന് ഒരു സംഘം ഗവേഷകർ ഇതിനെക്കുറിച്ച് പ്രസ്താവിച്ചപ്പോഴാണ് ഇത് ഒരു പുതിയ സ്പീഷീസായി നിർദ്ദേശിക്കപ്പെട്ടത്.  1903ന് ഇന്തോനേഷ്യൻ പഗായ് ഐലന്റ് മകാകിനെ കണ്ടെത്തിയതിനു ശേഷം കണ്ടെത്തുന്ന മകാകിന്റെ ആദ്യ സ്പീഷീസാണിത്. ഈ കുരങ്ങനെക്കുറിച്ചറിഞ്ഞത് ഹോളോടൈപ്പായ ഒരു ഫോട്ടോഗ്രാഫിന്റെ അടിസ്ഥാനത്തിലാണ്. അസ്സാമീസ് മകാക് കുരങ്ങുകളിൽ രൂപശാസ്ത്രപരമായ ചില വ്യതിയാനങ്ങൾ സംഭവിച്ചാണ്  ഇവ ഉൽഭവിച്ചതെന്ന് 2011 ൽ ഏതാനും ഗവേഷകർ അഭിപ്രായപ്പെട്ടിരിന്നു. 

അതിനുശേഷം ഭൂട്ടാനിലെ ട്രാഷി യാങ്ഷി പ്രദേശത്ത് 2006 ൽ അതിനെ കണ്ടെത്തുകയൂം അതിനെ നിരീക്ഷിച്ച ശേഷം അതിന്റെ ഫോട്ടോ എടുക്കുകയും ചെയ്തു. 

അരുണാചൽ മകാക് കറുത്ത മുഖമുള്ളതും, സമുദ്രനിരപ്പിൽ നിന്നും 2000 മീറ്ററിനും 3500 മീറ്ററിനും ഇടയിൽ ജീവിക്കുന്ന ലോകത്തിലെ തന്നെ ഏറ്റവും ഉയരത്തിൽ വസിക്കുന്ന പ്രൈമേറ്റുകളിലൊന്നാണ്. 

തെക്കേ ഇന്ത്യയിലെ ബൊണ്ണെറ്റ് മകാകുകളോടാണ് അരുണാചൽ മകാകു ജനിതകപരമായി അടുത്ത ബന്ധമെന്നിരിക്കെ ശാരീരികമായി ആസ്സാം, ടിബറ്റൻ മകാകുകളോടാണ് പ്രകടമായും സാമ്യമുള്ളത്. ഈ കുരങ്ങ് കാണുന്ന ചില മേഖലകളിൽ വിളകൾ നശിപ്പിക്കുന്നു എന്ന കാരണം പറഞ്ഞ് പ്രാദേശികമായ പ്രതികാരനടപടികൾ മൂലം ഇവ വളരെയധികം പീഡനങ്ങൾ അനുഭവിക്കുന്നു. അടുത്ത കാലത്ത് ചില സർവേകൾ സൂചിപ്പിക്കുന്നത് അരുണാചൽ പ്രദേശിന്റെ ചില ഭാഗങ്ങളിൽ ഈ സ്പീഷീസ് ഉയർന്ന വംശനാശഭീഷണി നേരിടുന്നു എന്നാണ്. 
## അവലംബം

## പുറത്തേക്കുള്ള കണ്ണികൾ

വർഗ്ഗം:ഇന്ത്യയിലെ കുരങ്ങുകൾ
വിജയ് ശർമ

ഇന്ത്യയിലെ മുഖ്യ വിവരാവകാശ കമ്മീഷണറായി നിയമിക്കപ്പെട്ട ഉദ്യോഗസ്ഥനാണ് വിജയ് ശർമ. 2012 മുതൽ വിവരാവകാശ കമ്മീഷണറായി പ്രവർത്തിച്ച് വരികയായിരുന്നു. 2015 ഡിസംബറിൽ ഇദ്ദേഹം വിരമിക്കും.നേരത്തെ വിവരാവകാശ കമ്മീഷണർ പദവിയിലായിരുന്നു.
## പുറത്തേക്കുള്ള കണ്ണികൾ


വർഗ്ഗം:അപൂർണ്ണ ജീവചരിത്രങ്ങൾ
ബൈജു ബാവ്ര

പതിനാറാം നൂറ്റാണ്ടിൽ ജീവിച്ചിരുന്ന ധ്രുപദ് ഗായകനാണ് ബൈജ്നാഥ് മിശ്ര എന്ന **ബൈജു ബാവ്ര**.(1542-1613). ബാവ്ര (കിറുക്കൻ) എന്നത് പരിഹാസരൂപേണ അദ്ദേഹത്തെ വിശേഷിപ്പിയ്ക്കുന്നതാണ്. ഗ്വാളിയോർ രാജാവിന്റെ സദസ്യനുമായിരുന്നു ബൈജു ബാവ്ര. താൻസെന്റെ ഗുരുവായിരുന്ന സ്വാമി ഹരിദാസ് തന്നെയായിരുന്നു ബൈജിന്റേയും ഗുരുനാഥൻ.
## അവലംബം

വർഗ്ഗം:ഹിന്ദുസ്ഥാനി സംഗീതജ്ഞർ
പൂതനാമോക്ഷം ആട്ടക്കഥ

ഭാഗവതം ദശമസ്കന്ധത്തിലെ മൂലകഥയെ അടിസ്ഥാനപ്പെടുത്തി അശ്വതി തിരുനാൾ ഇളയതമ്പുരാൻ രചിച്ച ആട്ടക്കഥയാണ് **പൂതനാമോക്ഷം** ശ്രീകൃഷ്ണാവതാരത്തിന്റെ പശ്ചാത്തലസംഭവങ്ങളാണ് കഥയുടെ ആദ്യഘട്ടം..
## കഥാസംഗ്രഹം
മരണ ഭീതി വർദ്ധിച്ച കംസന്റെ ഭീഷണിയെത്തുടർന്നു കൃഷ്ണനെ ആമ്പാടിയിലെത്തിച്ച വസുദേവർ യശോദയുടെ കുട്ടിയെയുമെടുത്ത് തിരികെപോരുന്നു.  ദേവകിയുടെ പക്കൽ നവജാതശിശുവിനെ കണ്ടു വധിയ്ക്കാൻ ശ്രമിച്ച കംസന്റെ കയ്യിൽ നിന്നും കുട്ടി തെന്നിക്കുതിച്ച് കംസനെ വധിയ്ക്കുവാൻ അന്തകൻ പിറന്നകാര്യം അശരീരിയായി അറിയിയ്ക്കുന്നു. പരിഭ്രാന്തനായ കംസൻ രാക്ഷസന്മാരെയും പൂതനയെയും കൃഷ്ണനെ വധിയ്ക്കുവാനായി നിയോഗിയ്ക്കുന്നു. അമ്പാടിയിൽ വന്നു കൃഷ്ണനെ വിഷപ്പാലൂട്ടി വധിയ്ക്കുവാൻ ശ്രമിയ്ക്കുന്ന പൂതനയ്ക്ക് ജീവൻ നഷ്ടപ്പെടുന്നു. തുടർന്നു പൂതന മോക്ഷം പ്രാപിയ്ക്കുന്നു.
## വേഷങ്ങൾ
ഈ കഥയിൽ ആദ്യസ്ഥാനവേഷം കംസനാണ്. പൂതന കരിവേഷത്തിൽ ആദ്യം പ്രത്യക്ഷപ്പെടുന്നെങ്കിലും ഗോകുലത്തിൽ പ്രത്യക്ഷപ്പെടുന്നത് മോഹിനി (ലളിത) വേഷത്തിലാണ്.
## അവലംബം

വർഗ്ഗം:ആട്ടക്കഥകൾ
വിഴിക്കിത്തോട്

കേരളത്തിൽ കോട്ടയം ജില്ലയിലെ കാഞ്ഞിരപ്പള്ളി പഞ്ചായത്തിൽ മണിമലയാറിന്റെ തീരത്ത് സ്ഥിതി ചെയ്യുന്ന ഒരു ഗ്രാമമാണ്‌ **വിഴിക്കിത്തോട്.** ഈ ഗ്രാമത്തിൽ നിന്നും ഏറ്റവും അടുത്തുള്ള പട്ടണമായ കാഞ്ഞിരപ്പള്ളിയിലേയ്ക്ക് 6 കിലോമീറ്റർ ദൂരമുണ്ട്. എരുമേലിയും, പൊൻകുന്നവുമാണ്  ഗ്രാമത്തിനു സമീപം സ്ഥിതി ചെയ്യുന്ന മറ്റ് പ്രധാന പട്ടണങ്ങൾ. ശബരിമല തീർത്ഥാടകരുടെ പ്രധാന പാതകളിലൊന്നായ പൊൻകുന്നം-എരുമേലി റോഡ്‌ ഈ ഗ്രാമത്തിലൂടെയാണ്‌ കടന്നുപോകുന്നത്‌.

## വിദ്യാഭ്യാസസ്ഥാപനങ്ങൾ
ഒരു ഗവൺമെന്റ് ഹയർ സെക്കൻഡറി സ്കൂൾ ഈ ഗ്രാമത്തിൽ പ്രവർത്തിക്കുന്നു. 1917 ലാണ് ഈ വിദ്യാലയം സ്ഥാപിതമായത്.
## ആരാധനാലയങ്ങൾ
ചേനപ്പാടി ശ്രീധർമ്മശാസ്താ ക്ഷേത്രം, ഇളങ്കാവ് ഭഗവതീ ക്ഷേത്രം എന്നിവയാണ്  ഗ്രാമത്തിലെ പ്രധാന ഹിന്ദു ആരാധനാലയങ്ങൾ.  സെന്റ്.മേരീസ് ചർച്ചാണ് ഗ്രാമത്തിലെ പ്രധാന ക്രൈസ്തവ ആരധനാലയം.

## ആരോഗ്യ കേന്ദ്രങ്ങൾ
ഒരു പ്രാഥമിക ആരോഗ്യ കേന്ദ്രവും, ഒരു സർക്കാർ ആയുർവേദ ഡിസ്പൻസെറിയും ഈ ഗ്രാമത്തിൽ പ്രവർത്തിക്കുന്നു.
## സാംസ്കാരിക കേന്ദ്രങ്ങൾ
ഗ്രാമത്തിലെ ജനങ്ങൾക്ക് വായനാശീലവും അറിവും പകർന്നുനൽകുന്നതിനായി രണ്ട് വായനശാലകൾ വിഴിക്കിത്തോട് ഗ്രാമത്തിൽ പ്രവർത്തിക്കുന്നു. പി.വൈ.എം.എ ഗ്രന്ഥശാലയാണ് ഇതിൽ പ്രധാനപ്പെട്ടത്. രണ്ടായിരത്തിലധികം വരുന്ന വിപുലമായ പുസ്തകശേഖരം, വായനാ ഹാൾ, കോൺഫറൻസ് ഹാൾ, കുട്ടികൾക്കായുള്ള പ്രത്യേക ഗ്രന്ഥശേഖരം എന്നിവ ഈ വായനശാലയിൽ ലഭ്യമാണ്.  ഞള്ളമറ്റത്ത്  പ്രവർത്തിക്കുന്ന എലൈറ്റ് ലൈബ്രറിയാണ് ഗ്രാമത്തിലെ മറ്റൊരു വായനശാല.

പഴമയുടെ പാരമ്പര്യം പേറുന്ന ഒരു 
വഴിയമ്പലവും, മണികിണറും ഇന്നും ഈ ഗ്രാമത്തിൽ നിലനിൽക്കുന്നു. പ്രത്യേക രീതിയിൽ നിർമ്മിച്ചിരുക്കുന്നതാണ് വഴിയമ്പലത്തിന്റെ മേൽക്കൂര. ക്ഷേത്രങ്ങളിലേത് പോലെ കീഴ്പോട്ടാണ് താഴികക്കുടം പണിതിരിക്കുന്നത്. പുതു തലമുറകൾക്ക് കൗതുക കാഴ്ചയാകുന്ന ഈ വഴിമ്പലം, മാഞ്ഞുപോകുന്ന പഴയകാല സ്മരണകൾ ഒരു മുതൽക്കൂട്ടുമാണ്. 

## സേവന കേന്ദ്രങ്ങൾ
ശബരിമല തീർത്ഥാടക പാതയിലുൾപ്പെടുന്ന ഗ്രാമമായതിനാൽ, തീർത്ഥാടകർക്ക് സൗകര്യമൊരുക്കുന്ന കേന്ദ്രങ്ങളും ഈ ഗ്രാമത്തിൽ പ്രവർത്തിച്ചു വരുന്നു. ശബരിമല അയ്യസേവാ സമാജത്തിന് കീഴിൽ പ്രവർത്തിക്കുന്ന അയ്യപ്പസേവാ കേന്ദ്രമാണ് ഇതിൽ പ്രധാനം. മണ്ഡല-മകരവിളക്ക് കാലത്തും മാസാപൂജാ സമയങ്ങളിലും പ്രവർത്തിക്കുന്ന ഈ കേന്ദ്രത്തിൽ തീർത്ഥാടകർക്കായി അന്നദാനം, കുടിവെള്ളം, ശൗചാലയം, വിശ്രമസൗകര്യം എന്നിവ ഒരുക്കിയിട്ടുണ്ട്.
## കാർഷിക വ്യവസായ കേന്ദ്രങ്ങൾ
കേരളത്തിലെ തന്നെ വലിയ നഴ്സറികളിലൊന്നും തെക്ക് കിഴക്കൻ ഏഷ്യൻ ഫലവൃക്ഷ ശേഖരങ്ങളുടെ പേരിൽ കേരളത്തിലെങ്ങും പ്രസിദ്ധവുമായ ഹോം ഗ്രോൺ ബയോടെക് നഴ്സറി ഈ ഗ്രാമത്തിലാണ് പ്രവർത്തിക്കുന്നത്.  1995 ൽ പ്രവർത്തമാരംഭിച്ച ഈ സ്ഥാപത്തിന് മികച്ച നഴ്സിറിക്കുള്ള സംസ്ഥാന സർക്കാരിന്റെ അവാർഡ് ലഭിച്ചിട്ടുണ്ട്.
ഇതുകൂടാതെ അനേകം റബ്ബർ അധിഷ്ടിത വൻകിട, ചെറുകിട വ്യവസായങ്ങളും ഈ ഗ്രാമത്തിൽ പ്രവർത്തിച്ചു വരുന്നു.സർജിക്കൽ ഗ്ലൗസ്സുകളുടെ നിർമ്മാതാക്കളായ മെഡിസ്മാർട്ടാണ് ഇതിൽ പ്രധാനം. സെന്റ്. മേരീസ് റബ്ബേഴ്സിന്റെ ഭാഗമായ ഈ കമ്പനിക്ക് IS0 അംഗീകാരം ലഭിച്ചിട്ടുണ്ട്. 

## അവലംബം

വർഗ്ഗം:കോട്ടയം ജില്ലയിലെ ഗ്രാമങ്ങൾ
അക്ഷരശില്‌പം

കാനായി കുഞ്ഞിരാമൻ ഒരുക്കിയ ഒരു ശില്പമാണ് **അക്ഷരശില്പം**.   കോട്ടയം പബ്ലിക്‌ ലൈബ്രറിക്ക്‌ വേണ്ടിയാണിത് ഉണ്ടാക്കിയിരിക്കുന്നത്. സിമന്റുപയോഗിച്ചാണ് ഇതു നിർമ്മിച്ചിരിക്കുന്നത്. മക്കളെ അക്ഷരം പഠിപ്പിക്കുന്ന അമ്മയെ ഓർമ്മിപ്പിക്കുന്നതാണ് ഈ പ്രതിമ. 5 അടി പൊക്കത്തിൽ പബ്ലിക്ക്‌ ലൈബ്രറി മുറ്റത്താണ് ഈ പ്രതിമ ഒരുക്കിയിരിക്കുന്നത്. അമ്മയും, അമ്മയുടെ മടിയിലിരിക്കുന്ന കുഞ്ഞും, പുസ്‌തകം പിന്നിൽ അടക്കിപ്പിടിച്ച്‌ അമ്മയോടു ചേർന്നുനിൽക്കുന്ന പെൺകുട്ടിയും, നിലത്ത്‌ പുസ്‌തകം നിവർത്തി കമിഴ്‌ന്നുകിടന്നു വായിക്കുന്ന ആൺകുട്ടിയും ചേർന്നതാണ് ഈ പ്രതിമ.

അക്ഷരശില്പത്തോട് അനുബന്ധിച്ച് വനരോദനം, സൂര്യവട്ടം, വട്ടെഴുത്ത്‌, കോലെഴുത്ത്‌ തുടങ്ങിയ ചെറു പ്രതിമകളും ഈ മുറ്റത്ത് അദ്ദേഹം ഒരുക്കിയിട്ടുണ്ട്. 60 ലക്ഷം രൂപ ചെലവഴിച്ചാണിത് നിർമ്മിച്ചിരിക്കുന്നത്. 2015 മേയ് 30 - നായിരുന്നു ശില്പി പ്രതിമ നാടിനു സമർപ്പിച്ചത്.
## വിവാദം
ചടങ്ങിൽ മുഖ്യമന്ത്രിയും സംഘാടകരും ചേർന്ന് തന്നെ അപമാനിച്ചെന്ന ആരോപണവുമായി ശിൽപി കാനായി കുഞ്ഞിരാമൻ രംഗത്തെത്തിയിരുന്നു. മുഖ്യമന്ത്രി ഉമ്മൻചാണ്ടി മുഖ്യാതിഥിയായെത്തിയ പ്രതിമസമർപ്പണ ചടങ്ങിനു ശേഷം അവർ പ്രതിമകാണാൻ സമയം കണ്ടെത്താത്തതാണ് ശില്പി കാനായി കുഞ്ഞിരാമനെ ചൊടിപ്പിച്ചത്. തുടർന്ന് ഉപഹാരമായി ലഭിച്ച രണ്ടുലക്ഷം രൂപ അദ്ദേഹം സംഘാടകരെ തിരിച്ചേൽപ്പിക്കുകയായിരുന്നു.

വർഗ്ഗം:ശില്പങ്ങൾ
എൻ.എം. മുഹമ്മദാലി

കേരളത്തിലെ പ്രശസ്തനായ ഒരു മനോരോഗ ചികിത്സാ വിദഗ്ദ്ധനും എഴുത്തുകാരനും കെജിഒഎ മുൻ സംസ്ഥാന പ്രസിഡന്റുമായിരുന്നു **ഡോ. എൻ എം മുഹമ്മദലി** (Dr. N.M.Mohammed Ali). 1942 നവംബർ 13ന് കൊടുങ്ങല്ലുരിലെ അഴിക്കോട്  ജനിച്ച മുഹമ്മദാലി തിരുവനന്തപുരം മെഡിക്കൽ കോളേജിൽനിന്ന് 1967 എംബിബിഎസ് നേടി. റാഞ്ചിയിലെ ഓൾ ഇന്ത്യാ ഇൻസ്റ്റിറ്റ്യൂട്ട് ഓഫ് സൈക്യാട്രിയിൽനിന്ന് 1974ൽ  മനോരോഗ ചികിൽസയിൽ ബിരുദാനന്തര ബിരുദം നേടി. 1997 ൽ സർവീസിൽ നിന്ന് വിരമിച്ച അദ്ദേഹം ധാരാളം പുസ്തകങ്ങൾ:എഴുതിയിട്ടുണ്ട്.  

## അവലംബം

## പുറത്തേക്കുള്ള കണ്ണികൾ
* പുസ്തകങ്ങൾ
*http://www.deshabhimani.com/news-kerala-kozhikode-latest_news-471740.html
മോൺപ ഗോത്രം

**മോൺപ** അല്ലെങ്കിൽ മോൻപ Mönpa (Tibetan: མོན་པ་, Wylie: mon pa; Hindi: मोनपा, Chinese: 门巴族) അരുണാചൽപ്രദേശിലെ പ്രധാന ജനവിഭാഗമാണ്. 

മോൺപാകളിൽ ഭൂരിപക്ഷവും അരുണാചൽപ്രദേശിലെ തവാങ്, പശ്ചിമ കമെംഗ് ജില്ലകളിൽ ജീവിക്കുന്നു. 50,000ത്തോളം പേർ വരുമിത്. ഏകദേശം 25,000 മോൺപകൾ ടിബറ്റ് സ്വയംഭരണ മേഖലയിലെ കോനയിലും, ന്യിങ്ചി, മെഡോഗ്എന്നിവയിലെ പെലുങ് ടൗൺഷിപ്പിലും ഇവർ ജീവിക്കുന്നു. ഈ സ്ഥലങ്ങൾ സമുദ്രനിരപ്പിൽ നിന്ന് താഴ്ന്നപ്രദേശങ്ങളാണ്. പ്രത്യേകിച്ച് 45,000 മോൺപാകൾ വസിക്കുന്ന മെഡോങ്ങിൽ ടിബറ്റിലൊരിടത്തും ഇല്ലാത്ത വ്യത്യസ്തവും, അപൂർവമായ ഉഷ്ണമേഖലാപ്രകൃതിദൃശ്യമുണ്ട്. അവരിൽ 20,000 പേർ തവാങ്ജില്ലയിൽ ജീവിക്കുന്നു. ഏകദേശം 97% വരും ജില്ലയിലെ ജനസംഖ്യയിൽ ഇവർ. പശ്ചിമ കമെങ് ജില്ലയിൽ 77% വരും ഇവരുടെ ജനസംഖ്യ. ഇവരിൽ കുറച്ചാളുകൾ [പശ്ചിമ കമെങ് ജില്ലയുടേയും,[ഭൂട്ടാൻ|ഭൂട്ടാന്റേയും അതിർത്തി പ്രദേശങ്ങളിലും കാണാം.

മോൺപകൾ ഭൂട്ടാനിലെ ഷാർകോപ്സുകളോട്വളരെയടുത്ത ബന്ധം പങ്കുവയ്ക്കുന്നു. അവരുടെ ഭാഷ ടിബറ്റൻ ക്ലസ്റ്ററിൽ നിന്ന് വേർപെട്ട ടിബറ്റോ-ബർമീസ് ഭാഷകളുടെ ഭാഗമാണെന്നാണ് ഊഹിക്കപ്പെടുന്നത്. അവർ എഴുതുന്നത് ടിബറ്റൻ അക്ഷരമാല കൊണ്ടാണ്. 

മോൺപകളെ അവരുടെ ഭാഷയിലെ വ്യത്യാസമനുസരിച്ച് 6 ഉപവിഭാഗങ്ങളായി തരം തിരിച്ചിരിക്കുന്നു. അവരുടെ പേരുകൾ:

*തവാങ് മോൺപ
*ദിറാങ് മോൺപ
*ലിഷ് മോൺപ
*ഭുട് മോൺപ
*കലക്തങ് മോൺപ
*പാഞ്ചെൻ മോൺപ
## മതം
## ഭാഷ
## സംസ്ക്കാരം
## സമൂഹം
## ജീവിതരീതിയും വേഷവും
## സമ്പദ് വ്യവസ്ഥ

## ചരിത്രം
## പ്രശസ്തരായ മോൺപകൾ

## ഇതു കൂടി കാണുക
## അവലംബം

## പുറം കണ്ണികൾ

വർഗ്ഗം:ഇന്ത്യയിലെ ജനവിഭാഗങ്ങൾ
വർഗ്ഗം:അരുണാചൽ പ്രദേശ്
വർഗ്ഗം:തവാങ് ജില്ല
അമീന ഗുരീബ്

മൗറിഷ്യസിന്റെ പ്രസിഡണ്ടാണ് **ബിബി അമീന ഫിർദൗസ് ഗുരീബ് ഫക്കിം** (.Bibi Ameenah Firdaus Gurib-Fakim). മൗറിഷ്യസിന്റെ ആദ്യ വനിതാപ്രസിഡണ്ടായ ഇവർ പ്രസിദ്ധയായ ഒരു ജൈവവൈവിധ്യശാസ്ത്രജ്ഞയും കൂടിയാണ്. 

## അവലംബം

വർഗ്ഗം:1959-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
പണ്ഡിറ്റ് സുരേഷ്ബാബു മാനെ

കിരന ഘരാനയിലെ പ്രമുഖനായ വാഗ്ഗേയകാരനായിരുന്നു സുരേഷ്ബാബു മാനെ. (1902 –മ: ഫെബ്രു:15, 1953അബ്ദുൾ റഹ്മാൻ എന്നും അദ്ദേഹത്തിനു പേരുണ്ട്.ഉസ്താദ് അബ്ദുൾ കരിം ഖാന്റെ പുത്രനുമായിരുന്നു സുരേഷ്ബാബു. .  മുംബൈയിൽ താമസമാക്കിയ കരീം ഖാൻ കുടുംബം തങ്ങളുടെ സംഗീത സപര്യ അവിടെത്തുടരുകയുണ്ടായി. പിതാവിന്റെ സംഗീത ശിക്ഷണം ലഭിച്ച  സുരേഷ്ബാബു മാനെ ഏതാനും മറാത്തി നാടകങ്ങളിലും സംഗീതശില്പങ്ങളിലും  മറാത്തി നാട്യസംഗീത സംബന്ധിയായ സൃഷ്ടികളും പ്രവർത്തിയ്ക്കുകയുണ്ടായി.
## ശൈലി
ഖയാൽ, ഠുമ്രി എന്നീ ഗാനരൂപങ്ങളിൽ പ്രവീണനായ കലാകാരനായിരുന്നു സുരേഷബാബു മാനെ.  ഹിന്ദുസ്ഥാനി സംഗീതത്തിന്റെ സ്ഥായിയായ സൗന്ദര്യം തന്റെ ആലാപനത്തിൽ അദ്ദേഹം ആവാഹിച്ചിരുന്നു. സഹോദരിയായ ഹീരാബായ് ബാദോദേകർ, ഡോക്ടർ പ്രഭാ ആത്രെ എന്നിവർ അദ്ദേഹത്തിന്റെ പ്രധാനശിഷ്യ ഗണങ്ങളിൽപ്പെടുന്നു.
## അവലംബം

വർഗ്ഗം:ഹിന്ദുസ്ഥാനി സംഗീതജ്ഞർ
ശ്രീലങ്ക-ബംഗ്ലാദേശ് ടെസ്റ്റ് ക്രിക്കറ്റ്

## പരമ്പരകൾ
{| class="wikitable sortable" 
|- 
! scope="col" | പരമ്പര
! scope="col" | വർഷം
! scope="col" | ആതിഥേയ രാജ്യം
! scope="col" | ടെസ്റ്റുകൾ
! scope="col" | ശ്രീലങ്ക
! scope="col" | ബംഗ്ലാദേശ്
! scope="col" | സമനില
! scope="col" class="unsortable" | വിജയി
! scope="col" class="unsortable" | ശ്രീലങ്കൻ നായകൻ
! scope="col" class="unsortable" | ബംഗ്ലാദേശ് നായകൻ
! scope="col" class="unsortable" | പരമ്പരയിലെ കേമൻ
|-
| align="center" | 1
| 2002
| 
| align="center" | 2
| align="center" | 2
| align="center" | 0
| align="center" | 0
| 
|സനത് ജയസൂര്യ
|ഖാലിദ് മസൂദ്
|
|-
| align="center" | 2
| 2005
| 
| align="center" | 2
| align="center" | 2
| align="center" | 0
| align="center" | 0
| 
|മാർവൻ അട്ടപ്പട്ടു
|ഹബീബുൾ ബാഷർ
|തിലകരത്നെ ദിൽഷാൻ
|-
| align="center" | 3
| 2005-06
| 
| align="center" | 2
| align="center" | 2
| align="center" | 0
| align="center" | 0
| 
|മഹേല ജയവർദ്ധനെ
|ഹബീബുൾ ബാഷർ
|മുത്തയ്യ മുരളീധരൻ
|-
| align="center" | 4
| 2007
| 
| align="center" | 3
| align="center" | 3
| align="center" | 0
| align="center" | 0
| 
|മഹേല ജയവർദ്ധനെ
|മുഹമ്മദ് അഷ് റഫുൾ
|മുത്തയ്യ മുരളീധരൻ
|-

വർഗ്ഗം:ടെസ്റ്റ് ക്രിക്കറ്റിലെ പരമ്പരകൾ
വർഗ്ഗം:അവലംബം ഇല്ലാത്ത താളുകൾ
കവിയൂർ തൃക്കക്കുടി ഗുഹാക്ഷേത്രം

എ.ഡി. എട്ടാം നൂറ്റാണ്ടിൽ പല്ലവ രഥശില്പശൈലിയിൽ നിർമ്മിക്കപ്പെട്ട ഗുഹാക്ഷേത്രമാണ് **കവിയൂർ തൃക്കക്കുടി ഗുഹാക്ഷേത്രം**. പത്തനംതിട്ട ജില്ലയിലെ തൃക്കവിയൂർ മഹാദേവക്ഷേത്രത്തിൽ നിന്നും ഒന്നരകിലോമീറ്റർ വടക്കുമാറി ഏകദേശം അഞ്ചര ഏക്കറോളം വിസ്ത്യതിയിൽ ഉയർന്ന് മുഖാമുഖം സ്ഥിതിചെയ്യുന്ന രണ്ട് പാറക്കെട്ടുകളിലൊന്നിലാണ് ഈ ക്ഷേത്രം നിർമ്മിക്കപ്പെട്ടിട്ടുള്ളത്. 

## ചരിത്രം
തിരുവിതാംകൂർ ദേവസ്വം ബോർഡിന്റെ ഉടമസ്ഥതയിലാണീ ക്ഷേത്രം. ഗുഹാക്ഷേത്രത്തിന്റെ സംരക്ഷണ ചുമതല പുരാവസ്തു വകുപ്പിനാണ്. 1931 ജൂലൈ 17ലെ റവന്യു ഉത്തരവിൻ പ്രകാരം ഇവിടെ നിത്യദാനം നടത്താൻ 99രൂപ 20ചക്രം നാല്കാശും 21പറ ഒമ്പത് ഇടങ്ങഴി നെല്ലും അനുവദിച്ച ഉത്തരവുണ്ട്. പുരാവസ്തു വിദഗ്ദ്ധനായ കൃഷ്ണചൈതന്യ ഇവിടെയുള്ളതുപോലെ ദ്വാരപാലക ശില്പങ്ങൾ ഇൻഡ്യയിൽ മറ്റൊരു സ്ഥലത്തും കാണാൻ കഴിഞ്ഞിട്ടില്ലെന്ന്  വിലയിരുത്തിയിട്ടുണ്ട്.

## അനുബന്ധ സംഭവങ്ങൾ
ഏതാണ്ട് 800 വർഷം മുൻപ് ഈ ക്ഷേത്രത്തിൽ ഒരു നാടോടി സ്ത്രീ കുളക്കരയിൽ വെള്ളം ശേഖരിക്കാൻ പോയ സമയം പാമ്പ് കടിയേറ്റു മരണപ്പെട്ടുവെന്നും, ആ സ്ത്രീയുടെ ഭർത്താവു ദുഃഖം താങ്ങാനാവാതെ ആത്മഹത്യ ചെയ്തുവെന്നും ഉള്ള ഒരു സംഭവം നടന്നതായി പറയപ്പെടുന്നു. ഇതിനെത്തുടർന്ന് പൂജാദികർമ്മങ്ങൾ മുടങ്ങിയിരുന്നതായും പറയപ്പെടുന്നു. ഇതിന്റെ സത്യാവസ്ഥ എത്രത്തോളം ഉണ്ട് എന്നറിയില്ല എങ്കിലും ഇങ്ങനെയൊക്കെ ഉള്ള സംഭവങ്ങൾ നടന്നിരിക്കാനും സാധ്യത ഉണ്ട്.

## ഘടന

പാറതുരന്ന് 20 അടി വ്യാസത്തിൽ ഗർഭഗ്രഹവും അതിന്റെ മദ്ധ്യത്തിലായി മൂന്നരയടി പൊക്കത്തിൽ വലിയ ശിവലിംഗവും പ്രതിഷ്ഠിച്ചിട്ടുണ്ട്. ഗർഭഗൃഹത്തിലേക്ക് പ്രവേശിക്കുവാനായി നാല് അടി വീതിയിൽ 20 അടി നീളത്തിൽ അർദ്ധ മണ്ഡപവും മധ്യത്തിലായി കൽപ്പടവുകളും നിർമ്മിച്ചിട്ടുണ്ട്.
അർദ്ധ മണ്ഡപത്തിന്റെ ചുവരുകളിൽ ഗർഭ ഗൃഹ പ്രവേശനത്തിന്റെ ഇരുവശങ്ങളിലുമായി രണ്ട് ദ്വാരപാലകൻമ്മാർ. വടക്കേ ചുവരിൽ ഗണപതി തെക്കേ ചുവരിൽ ജഡാധാരിയായ മുനി എന്നിവരുടെ ശില്പങ്ങളും കാണാം. ആയുധങ്ങൾ അണിയാതെ ഇരുകൈകളും കെട്ടി വീര്യബലങ്ങളടക്കി നിൽക്കുന്ന ദ്വാരപാലകശില്പവും ഗഥാധാരിയായ ദ്വാരപാലകശില്പവും കമണ്ഡലവുമേന്തി നിൽക്കുന്ന ജഡാധാരിയായ മുനിയുടെ ശില്പവും മഹാബലിപുരത്തെ ശില്പങ്ങളുമായി സാമ്യം പുലർത്തുന്നതാണെന്നു ചൂണ്ടിക്കാട്ടപ്പെട്ടിട്ടുണ്ട്.
## ഐതിഹ്യം
പാണ്ഡവരുടെ വനവാസകാലത്ത് നിർമ്മിക്കപ്പെട്ടതാണ് ഇതെന്ന് ഐതിഹ്യത്തിൽ പറയുന്നു. വനനിബിഡമായ തൃക്കക്കുടി ഗുഹാപരിസരത്ത് ഒളിവിൽ കഴിഞ്ഞ പാണ്ഡവർ പ്രദേശ സൗന്ദര്യത്തിൽ ആകൃഷ്ടരായി ഇവിടെ ശിവലിംഗ പ്രതിഷ്ഠയോടുകൂടിയ ഗുഹാക്ഷേത്രം നിർമ്മിച്ചുവെന്നാണ് വിശ്വാസം. കൗരവർ പാണ്ഡവരെ തിരിച്ചറിഞ്ഞെന്ന് മനസ്സിലാക്കിയ ഹനുമാൻ സഹോദരനായ ഭീമനേയും മറ്റ് പാണ്ഡവരേയും കോഴിയുടെ രൂപത്തിലെത്തി അറിയിച്ചതിനാലാണ് ഇന്നും ക്ഷേത്ര നിർമ്മാണം പൂർണ്ണതയിൽ എത്താത്തതെന്ന് വിശ്വസിക്കപ്പെടുന്നു.

## അവലംബം


വർഗ്ഗം:കേരളത്തിലെ ഗുഹാക്ഷേത്രങ്ങൾ
വർഗ്ഗം:പത്തനംതിട്ട ജില്ലയിലെ ക്ഷേത്രങ്ങൾ
ചക്രവ്യൂഹം

മണ്ഡലാകൃതിയിൽ നിലയുറപ്പിച്ചിട്ടുള്ള സൈന്യം, എട്ടുചുറ്റുകളോടും ഒറ്റമാർഗ്ഗത്തോടുംകൂടിയ സൈന്യവിന്യാസരീതി

വർഗ്ഗം:പദസൂചികൾ
മെറ്റൽ ഹാലൈഡ് വിളക്ക്

ബാഷ്പരൂപത്തിലുള്ള മെർക്കുറി അഥവാ രസം ലോഹങ്ങളുടെ ഹാലൈഡുകൾ എന്നിവയുടെ വാതക മിശ്രിതത്തിലൂടെ ഒരു വൈദ്യുത ആർക്ക് കടന്നുപോകുമ്പോൾ പ്രകാശം പുറപ്പെടുവിക്കുന്ന ഒരു വൈദ്യുത വിളക്കാണ് മെറ്റൽ **ഹാലൈഡ് വിളക്ക്**. 
## അവലംബങ്ങൾ

## കൂടുതൽ വായനയ്ക്ക്
*
* Raymond Kane, Heinz Sell *Revolution in lamps: a chronicle of 50 years of progress (2nd ed.)*, The Fairmont Press, Inc. 2001 

വർഗ്ഗം:വിളക്കുകൾ
വർഗ്ഗം:അപൂർണ്ണ ലേഖനങ്ങൾ
വർഗ്ഗം:അവലംബം ഇല്ലാത്ത താളുകൾ
ഫ്രാൻസെസ്കോ ബോട്ടിക്കിനി

ഒരു ഇറ്റാലിയൻ നവോത്ഥാന പൗരനായിരുന്ന
**ഫ്രാൻസെസ്ക്കോ ഡി ഗ്യോവന്നി ബോട്ടിക്കിനി** (1446 - ജൂലൈ22, 1497) കോസിമോ റോസ്സെല്ലി യുടേയും, ആൻഡ്രിയ ഡെൽ വെറോച്ചിയോ യുടെ കീഴേയുമാണ് വര അഭ്യസിച്ചത്.ഇന്ന് നാഷണൽ ഗാലറിയിൽ വച്ചിരിക്കുന്ന അസംഷൻ ഓഫ് ദി വെർജിൻ എന്ന ചിത്രമാണ് ഫ്ലോറൻസിൽ 1446-ൽ ജനിച്ച ബോട്ടിക്കിനിയുടെ ലോകശ്രദ്ധ നേടിയ ഒന്ന്.

നെറി ഡി ബിക്കി -യുടെ കീഴിൽ പഠനമഭ്യസിച്ചു കഴിഞ്ഞ്, ചുരുങ്ങിയ കാലയളവിൽ തന്നെ അദ്ദേഹം ഒരു പണിപ്പുര നിർമ്മിക്കുകയും
അലങ്കാര പ്രവർത്തനങ്ങളിൽ പേരെടുക്കുകയും ചെയ്തു. അവയിൽ ചിലത് എമ്പോളിയുടെ ഏകാന്തമായ പള്ളിയിൽ വച്ചിരിക്കുന്നു. ബോട്ടിക്കിനിയുടെ മകനായ റാഫേല്ലോ ബോട്ടിക്കിനി തന്നെയായിരുന്നു  ആദ്യത്തെ ശിഷ്യനും,പിന്നീട് അദ്ദേഹത്തിന്റെ പണിപ്പുരയുടെ അവകാശിയും കൂടിയായത്.
അദ്ദേഹം 1497-ൽ  ഫ്ലോറൻസിൽ വച്ച് മരണമടഞ്ഞു.
## അവലംബം


വർഗ്ഗം:ഇറ്റാലിയൻ ചിത്രകാരന്മാർ
വർഗ്ഗം:ജൂലൈ 22-ന് ജനിച്ചവർ
വർഗ്ഗം:1446-ൽ ജനിച്ചവർ
വർഗ്ഗം:1497-ൽ മരിച്ചവർ
വർഗ്ഗം:നവോത്ഥാനം
മാൽകൗൺസ് രാഗം

ഹിന്ദുസ്ഥാനി സംഗീതത്തിലെ ജന്യരാഗങ്ങളിലൊന്നാണ് **മാൽകൗൺസ്**. മാൽകൗഷ് എന്നും രാഗത്തെ വിളിയ്ക്കുന്നുണ്ട്. ഏറ്റവും പഴക്കമേറിയ രാഗങ്ങളിലൊന്നാണീത്. കർണ്ണാടക സംഗീതത്തിൽ ഇതിനു തത്തുല്യമായ രാഗം ഹിന്ദോളം ആണ്.

*മാൽ, കൗഷ്* എന്നീ വാക്കുകളിൽ നിന്നാണ് ഈ രാഗത്തിനു പേർ സിദ്ധിച്ചത്. ഇതിനർത്ഥം സർപ്പങ്ങളെ ഹാരം പോലെ അണിയുന്നത് എന്നാണ്.

## [[ഥാട്ട്]]
ഭൈരവി
## ആരോഹ്
നി1 സ ഗ1 മ1 ധ1 നി1 സ
## അവരോഹ്
സ നി1 ധ1 മ1 ഗ1 മ1 ഗ1 സ
ജാതി- ഔദവ്-ഔഡവ്
കോമൾ സ്വർ-ധ1 നി1 ഗ1
## പ്രധാന ചീസുകൾ
**പഗ് ലാഗൻ ദേ*
**അഭി യഹി ഭേദ് ഹോതാ*
*രംഗ രലിയ കരത്

## പുറംകണ്ണികൾ
*Film Songs in Rag Malkauns 
*More details about raga Malkouns
## അവലംബം

വർഗ്ഗം:ഹിന്ദുസ്ഥാനി സംഗീതം
വർഗ്ഗം:ഹിന്ദുസ്ഥാനി സംഗീതത്തിലെ രാഗങ്ങൾ
സി. അനൂപ്

മലയാള ചെറുകഥാകൃത്തും മാധ്യമപ്രവർത്തകനുമാണ് **സി. അനൂപ്**  (15 മെയ് 1969).
## ജീവിതരേഖ
ആലപ്പുഴ ജില്ലയിൽ മാവേലിക്കര, ചൂനക്കരയിൽ വൈക്കത്തേത്ത് കിഴക്കതിൽ ചെല്ലപ്പൻ നായരുടേയും ഒറ്റപ്ലാവിൽ എൽ രത്നമ്മയുടേയും മകനാണ്. കേരള സർവ്വകലാശാലയിൽ നിന്ന് മലയാളത്തിൽ എംഎ, എംഫിൽ ബിരുദങ്ങൾ, ഭാരതീയ വിദ്യാഭവനിൽ നിന്ന് ജേർണലിസം. കലാകൗമുദി, സമീക്ഷ, മംഗളം, മാധ്യമം വാരിക, കൈരളി ടിവി, പീപ്പിൾ ടിവി എന്നിവിടങ്ങളിൽ മാധ്യമപ്രവർത്തകനായി പ്രവർത്തിച്ചു. ചലച്ചിത്ര താരം ശ്രീനിവാസൻ അവതരിപ്പിച്ച ചെറിയ ശ്രീനിയും വലിയ ലോകവും, വി കെ ശ്രീരാമൻ അവതരിപ്പിച്ച സാമൂഹ്യപാഠം തുടങ്ങിയ പ്രശസ്തമായ ടെലിവിഷൻ പ്രോഗ്രാമുകളുടെ പ്രൊഡ്യൂസർ. പീപ്പിൾ ടിവിയിൽ ഏറ്റവും ശ്രദ്ധേയമായ പെയ്തുതോരാത്ത പാട്ടുകൾ എന്ന സംഗീതപരിപാടിയുടെ സംവിധായകൻ. പ്രേംകുമാർ പ്രധാന കഥാപാത്രത്തെ അവതരിപ്പിച്ച ലക്ഷ്മണൻ, ബാലചന്ദ്രൻ ചുള്ളിക്കാട് കേന്ദ്ര കഥാപാത്രത്തെ അവതരിപ്പിച്ച അച്ഛൻ രാമകൃഷ്‍ണൻ എന്നീ ടെലിഫിലിമുകളുടെ രചനയും സംവിധാനവും നിർവഹിച്ചു. മനസ്സിനക്കരെ, അച്ചുവിന്റെ അമ്മ എന്നീ സിനിമകളിൽ സത്യൻ അന്തിക്കാടിന്റെ സഹസംവിധായകനായി പ്രവർത്തിച്ചു. ഭാർഗ്ഗവചരിതം നാലാംഖണ്ഡം എന്ന സിനിമയുടെ തിരക്കഥാ രചനയിൽ ശ്രീനിവാസന്റെ സഹായി. ഇപ്പോൾ ഏഷ്യാനെറ്റ് ന്യൂസിൽ കറന്റ് അഫേഴ്സ് വിഭാഗത്തിൽ ജോലി ചെയ്യുന്നു.

1. പ്രണയത്തിന്റെ അപനിർമ്മാണം -SPCS
2.പരകായപ്രവേശം -DC BOOKS
3.കടൽച്ചൊരുക്ക് -DC BOOKS
4. ഇ.എം.എസും ദൈവവും - FEBIYAN BOOKS
5. നെപ്പോളിയന്റെ പൂച്ച -MATRUBHOOMI BOOKS
6. മൂന്നു കാലങ്ങൾ -CHINTHA BOOKS
7. രാച്ചുക്ക് -CHINTHA BOOKS
എന്നീ കഥാ സമാഹാരങ്ങൾ പ്രസിദ്ധീകരിച്ചു.

വിശുദ്ധ യുദ്ധം - നോവൽ
MATRUBHUMI BOOKS

നരിമാൻ പോയിന്റ് -H@C BOOKS
ദക്ഷിണാഫ്രിക്കൻ യാത്രാ പുസ്തകം -DC BOOKS
എന്നിവ യാത്രാവിവരണങ്ങൾ .

പുരസ്ക്കാരങ്ങൾ -

1അങ്കണം സാഹിത്യ പുരസ്ക്കാരം - 2000
2. ടി.വി. കൊച്ചുബാവ പുരസ്കാരം - 2015
3. സംസ്ഥാന ടെലിവിഷൻ അവാർഡ് - 4 വർഷങ്ങളിൽ
4. അബുദാബി ശക്തി അവാർഡ് - 2022 - രാച്ചുക്കിന്

5. 2022 ലെ കേരള സാഹിത്യ അക്കാദമി പുരസ്ക്കാരം - ദക്ഷിണാഫ്രിക്കൻ യാത്രാ പുസ്തകത്തിന് .
6. ദസ്വി ദാനിയ ലെനിൻ  എന്ന നോവൽ ട്രൂ കോപ്പി തിങ്കിൽ പ്രസിദ്ധീകരിച്ചു കൊണ്ടിരിക്കുന്നു.
-- ഇപ്പോൾ സ്വതന്ത്ര മാധ്യമ പ്രവർത്തകൻ .
തിരുവനന്തപുരത്ത് താമസം.

## കൃതികൾ
### കഥാ സമാഹാരങ്ങൾ
*പ്രണയത്തിന്റെ അപനിർമ്മാണം - എൻബിഎസ്
*പരകായ പ്രവേശം - ഡിസിബി
*ഇംഎസും ദൈവവും - ഒലീവ്
*നെപ്പോളിയന്റെ പൂച്ച - മാതൃഭൂമി ബുക്സ്
*കടൽച്ചൊരുക്ക് - ഡിസിബി
*മൂന്നു കാലങ്ങൾ - ചിന്ത പബ്ലിഷേഴ്‍സ്

### നോവൽ
*വിശുദ്ധയുദ്ധം - മാതൃഭൂമി ബുക്സ്

### യാത്രാവിവരണം
*നരിമാൻ പോയന്റ്
### ഉപന്യാസ സമാഹാരം (എഡിറ്റ് ചെയ്‍തത്)
* ലാൽ സലാം
* ഇഎംസ് അനുഭവം യോജിച്ചും വിയോജിച്ചും
* അരുന്ധതിയുടെ അനുഭവലോകം

## പുരസ്കാരങ്ങൾ
* അറ്റ്ലസ്- കൈരളി നോവൽ അവാർഡ് - വിശുദ്ധയുദ്ധം
* അറ്റ്ലസ് - കൈരളി ചെറുകഥാ അവാർഡ് - ദൂരം
* പി. പത്മരാജൻ അവാർഡ് - സിനിമാ നിരൂപണം
* കൃഷ്‍ണകൈമൾ അവാർഡ് 
*തത്വമസി മാധ്യമ അവാർഡ്

പുരസ്ക്കാരങ്ങൾ -

1അങ്കണം സാഹിത്യ പുരസ്ക്കാരം - 2000
2. ടി.വി. കൊച്ചുബാവ പുരസ്കാരം - 2015
3. സംസ്ഥാന ടെലിവിഷൻ അവാർഡ് - 4 വർഷങ്ങളിൽ
4. അബുദാബി ശക്തി അവാർഡ് - 2022 - രാച്ചുക്കിന്

5. 2022 ലെ കേരള സാഹിത്യ അക്കാദമി പുരസ്ക്കാരം - ദക്ഷിണാഫ്രിക്കൻ യാത്രാ പുസ്തകത്തിന് .

## അവലംബം

https://m.facebook.com/story.php?story_fbid=703102541853236&substory_index=703102541853236&id=100081038714907&mibextid=Nif5oz

വർഗ്ഗം:മലയാള കഥാകൃത്തുക്കൾ
വർഗ്ഗം:മാദ്ധ്യമപ്രവർത്തകർ
വർഗ്ഗം:മേയ് 15-ന് ജനിച്ചവർ
വർഗ്ഗം:1969-ൽ ജനിച്ചവർ
വർഗ്ഗം:യാത്രാവിവരണത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
മലയാളത്തിലെ ദുരൂഹചലച്ചിത്രങ്ങളുടെ പട്ടിക

## പുറത്തേക്കുള്ള കണ്ണികൾ
*ദൂരൂഹചിത്രങ്ങളുടെ പട്ടിക ഐ.എം.ഡി.ബിയിൽനിന്ന്

വർഗ്ഗം:മലയാളചലച്ചിത്രങ്ങളുമായി ബന്ധപ്പെട്ട പട്ടികകൾ
വർഗ്ഗം:ദുരൂഹചലച്ചിത്രങ്ങൾ
വീണാ ശേഷണ്ണ

ഇരുപതാം നൂറ്റാണ്ടിന്റെ ആദ്യപകുതിയിൽ കർണ്ണാടക സംഗീതരംഗത്ത് പ്രശസ്തരായിരുന്ന വൈണിക വിദ്വാന്മാരിൽ ഒരാളായിരുന്നു **വീണാ ശേഷണ്ണ.**.(1852 മൈസൂർ-1926).ശേഷണ്ണയുടെ പിതാവ് ചിക്കരാമപ്പ മൈസൂർ കൊട്ടാരത്തിലെ  ഒരു ആസ്ഥാന വൈണിക വിദ്വാനായിരുന്നു.

## സംഗീതശിക്ഷണം
വീണാ വെങ്കിടസുബ്ബയ്യ, മൈസൂർ സദാശിവറാവു എന്നിവരായിരുന്നു അദ്ദേഹത്തിന്റ് ഗുരുക്കന്മാർ. ജലതരംഗത്തിലും വയലിനിലും അദ്ദേഹം പ്രാവീണ്യം നേടിയിരുന്നു.

## അവലംബം

വർഗ്ഗം:കർണ്ണാടകസംഗീതജ്ഞർ
വർഗ്ഗം:1852-ൽ ജനിച്ചവർ
പുതുക്കോട്ടൈ ദക്ഷിണാമൂർത്തിപ്പിള്ള

ഗഞ്ചിറാ വാദകനായി സംഗീതജീവിതം തുടങ്ങിയ ദക്ഷിണാമൂർത്തിപ്പിള്ള 1875 ൽ പുതുക്കോട്ടയിൽ ആണ് ജനിച്ചത്.പിന്നീട് മൃദംഗവായനയിലൂടെയാണ് കർണ്ണാടക സംഗീതരംഗത്ത് തന്റെ പ്രാഗല്ഭ്യം അദ്ദേഹം തെളിയിച്ചത്.മാമുണ്ടിയാപ്പിള്ളയായിരുന്നു ആദ്യകാലത്ത് അദ്ദേഹത്തിന്റെ ഗുരു. അക്കാലത്തെ മുൻനിര ഗായകർക്കുവേണ്ടി കച്ചേരികളിൽ മൃദംഗത്തിൽ അദ്ദേഹം അകമ്പടി സേവിച്ചിരുന്നു.
## അവലംബം

വർഗ്ഗം:മൃദംഗ വിദ്വാന്മാർ
വർഗ്ഗം:മൃദംഗവാദകർ
ഏവൂർ ശ്രീകൃഷ്ണസ്വാമിക്ഷേത്രം

ആലപ്പുഴ ജില്ലയിൽ മാവേലിക്കരയ്ക്കും, നങ്ങ്യാർകുളങ്ങരയ്കും ഇടയ്ക്ക് ഏവൂരിൽ സ്ഥിതിചെയ്യുന്ന ചരിത്ര പ്രസിദ്ധവും അതിപുരാതനവുമായ ക്ഷേത്രമാണ് **ഏവൂർ ശ്രീകൃഷ്ണസ്വാമിക്ഷേത്രം**. **ഓണാട്ടുകരയിലെ ഗുരുവായൂർ** എന്ന അപരനാമത്തിൽ അറിയപ്പെടുന്ന ക്ഷേത്രമാണിത്. മഹാഭാരതത്തിലെ ‘ഖാണ്ഡവദാഹ’കഥയുമായി ബന്ധപ്പെട്ട ഒരു ഏതിഹ്യമാണ് ഏവൂർ എന്ന പേരിനു പിന്നിൽ ഉള്ളത്. ഖാണ്ഡവ വനം അഗ്നിയ്ക്ക് കത്തിപ്പടരാൻ അർജുനൻ ദാനം നൽകിയപ്പോൾ, തന്റെ സുഹൃത്തായ തക്ഷകനെ സഹായിക്കാൻ ഇന്ദ്രൻ മഴപെയ്യിച്ചതായും, അപ്പോൾ അർജുനൻ ശരമെയ്ത് മേൽക്കൂര തീർത്തതുമായാണ് ഐതിഹ്യം. അന്ന് അർജുനൻ അമ്പ് എയ്ത സ്ഥലമാണത്രെ ‘എയ്തൂർ’. അതു പിൽക്കാലത്ത് ലോപിച്ച് ഏവൂർ ആയത്രെ. അന്നു കത്തിയ സ്ഥലത്തെ കത്തിയൂർ എന്നു വിളിച്ചിരുന്നു. ഇതാണ് പിന്നീട് *പത്തിയൂർ* എന്നറിയപ്പെട്ടത്.
150px|ലഘുചിത്രം|ഇടത്ത്‌|ഏവൂർ ക്ഷേത്രം

## ക്ഷേത്ര നിർമ്മിതി
ക്ഷേത്ര മതിലകത്തിന്റേയും, ക്ഷേത്ര സമുച്ചയത്തിന്റേയും വലിപ്പത്തിൽ കേരളത്തിലെ പുകൾപെറ്റ ക്ഷേത്രങ്ങളുടെ പട്ടികയിൽ പെടുത്താവുന്നതാണ് ഈ ക്ഷേത്രം. 

## അവലംബം


വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശ്രീകൃഷ്ണക്ഷേത്രങ്ങൾ
വർഗ്ഗം:ആരാധനാലയങ്ങൾ
വർഗ്ഗം:ഹൈന്ദവം
വർഗ്ഗം:ശ്രീകൃഷ്ണക്ഷേത്രങ്ങൾ
താഴത്തങ്ങാടി ജുമാമസ്ജിദ്

കോട്ടയം ജില്ലയിലെ താഴത്തങ്ങാടിയിൽ മീനച്ചിലാറിന്റെ തീരത്തായി സ്ഥിതി ചെയ്യുന്ന ഒരു പുരാതന മുസ്ലീം പള്ളിയാണ് **താഴത്തങ്ങാടി ജുമാമസ്ജിദ്**. കേരളത്തിൽ ഇസ്ലാംമതം പ്രചരിപ്പിക്കാനത്തെിയ മാലിക് ദീനാറിൻെറ മകൻ ഹബീബ് ദിനാർ നിർമിച്ചതെന്ന് കരുതുന്ന പള്ളിക്ക് ആയിരത്തിലധികം കൊല്ലം പഴക്കം പറയപ്പെടുന്നു. 

പള്ളിയുടെ നിർമ്മാണത്തിലിരിക്കെ പ്രധാന ആശാരി മേൽക്കൂട്ട് കയറ്റി ഉറപ്പിച്ചശേഷം ബോധരഹിതനായി നിലംപതിച്ചു മരണപ്പെട്ടെന്നും അദ്ദേഹത്തെ ഈ പള്ളിയിൽ കബറടക്കിയെന്നും ഐതിഹ്യം. പള്ളിയുടെ കിഴക്കേമുറ്റത്തു കാണപ്പെടുന്ന മഖ്ബറയിൽ രണ്ട് കബറുകൾ ഉണ്ട്. പള്ളിയുടെ മുഹവാരത്തിൽ ഒറ്റക്കല്ലിൽ തീർത്ത ഒരു കരിങ്കൽ തൊട്ടിയുണ്ട്. കിണറ്റിൽ നിന്നും കോരിയെടുക്കുന്ന വെള്ളം കൽപാത്തി വഴി തൊട്ടിയിലെത്തിക്കുന്നു. ഇതാണു പള്ളിയിൽ പ്രവേശിക്കാൻ ശരീരശുദ്ധി വരുത്താൻ ഉപയോഗിക്കുന്നത്. കിഴക്കേ വരാന്തയിൽ ഖുറാൻ വചനങ്ങളും തടികൊണ്ടുള്ള മോന്താപ്പിൽ കൊത്തുപണികളും രേഖപ്പെടുത്തിയിരിക്കുന്നു. തെക്കുംകൂർരാജാവ് പള്ളിക്ക് സംഭാവന ചെയ്തതെന്നു കരുതപ്പെടുന്ന ഒരു വാളും ഇവിടെകാണാം. 

പള്ളിയുടെ മുൻഭാഗത്തായി ഒരു സൂര്യഘടികാരവുമൂണ്ട്. പണ്ട് നമസ്കാരസമയം കണക്കാക്കാൻ ഉപയോഗിച്ചിരുന്നതായിരുന്നു ഇത്. ഖാസിയുടെ മുറിയിലേയ്ക്കു തുറക്കുന്ന വാതിലിൽ ഇന്ന് അത്ര പ്രചാരത്തിലില്ലാത്ത മുക്കുറ്റിസാക്ഷ കാണാവുന്നതാണ്.
## ചിത്രശാല

ThazhathangadyJumaMasjid1.JPG| മസ്ജിദിന്റെ പ്രവേശനകവാടം 2005ൽ
Thazhathangady Juma Masjid 02.jpg|പ്രവേശനകവാടം 2023ൽ
Thazhathangady Juma Masjid 03.jpg

## അവലംബം


വർഗ്ഗം:കോട്ടയം ജില്ലയിലെ മുസ്ലീം പള്ളികൾ
വർഗ്ഗം:കേരളത്തിലെ പുരാതന മുസ്ലിം പള്ളികൾ
പല്ലടം സഞ്ജീവറാവു

പുല്ലാങ്കുഴൽ വാദകനായിരുന്ന **പല്ലടം സഞ്ജീവറാവു** തമിഴ്നാട്ടിലെ കോയമ്പത്തൂർ  പല്ലടം എന്ന സ്ഥലത്താണ് ജനിച്ചത്.(ജ: 1882 ഒക്ടോബർ). ഷട്കാല സരസയ്യയിൽ നിന്നാണ് അദ്ദേഹത്തിന്റെ സംഗീതത്തിന്റെ ബാലപാഠങ്ങൾ അഭ്യസിച്ചത്. തുടർന്നു ജ്യേഷ്ഠനായ പ്രാണാനാഥാചാര്യരോടൊപ്പം  സിയാലി നാരായണസ്വാമിയുടെ കീഴിൽ വയലിൻ അഭ്യസിയ്ക്കുകയുണ്ടായി. പിന്നീടാണ് ശരഭ ശാസ്ത്രികളുടെ ശിഷ്യനായതും പുല്ലാങ്കുഴൽ വാദന രംഗത്തേയ്ക്ക് സഞ്ജീവറാവു പ്രവേശിച്ചതും.
## അവലംബം

വർഗ്ഗം:കർണ്ണാടകസംഗീതജ്ഞർ
വർഗ്ഗം:പുല്ലാങ്കുഴൽ വാദകർ
വർഗ്ഗം:സംഗീതകലാനിധി പുരസ്കാരം ലഭിച്ചവർ
ഗവണ്മെന്റ് ഹൈസ്കൂൾ, കുന്നുംഭാഗം,കാഞ്ഞിരപ്പള്ളി

**ഗവണ്മെന്റ് ഹൈസ്കൂൾ, കുന്നുംഭാഗം**. കോട്ടയം ജില്ലയിലെ കാഞ്ഞിരപ്പള്ളി താലൂക്കിൽ ചിറക്കടവ് പഞ്ചായത്തിൽ സ്ഥിതി ചെയ്യുന്നു. 1900-ൽ കാഞ്ഞിരപ്പള്ളിയിലെ ധനികരായിരുന്ന ഡൊമിനിക് തൊമ്മൻ (വലിവക്കീൽ) കരിപ്പാപ്പറമ്പിൽ, കടമപ്പുഴ പാപ്പച്ചൻ എന്നിവർ വിദ്യാഭ്യാസ സ്ഥാപനത്തിന് വേണ്ടി ശ്രമിച്ചു. 1908 *ഗവൺമെൻറ് മിഡിൽ സ്കൂൾ ഇടപ്പള്ളി* എന്ന സ്ഥാപനം കാഞ്ഞിരപ്പള്ളിയിലേയ്ക്ക് മാറ്റി സ്ഥാപിച്ചുകൊണ്ട് സർക്കാർ ഉത്തരവായി. ആദ്യകാലത്ത് ഈ സ്കൂൾ തുളപ്പുപാറ കെട്ടിടത്തിൽ പ്രവർത്തനം തുടങ്ങി. പിന്നീട് കൊല്ലംകുളം കെട്ടിടത്തിലേയ്ക്ക് മാറ്റി സ്ഥാപിച്ചു. 1912-ൽ ഡൊമിനിക് തൊമ്മൻറെയും മറ്റുള്ളവരുടെയും ശ്രമ ഫലമായി 7 മുറിയിൽ ഒരു പുതിയ കെട്ടിടം നിർമ്മിക്കുകയും സർക്കാരിനു വിട്ടു നൽകുകയും ചെയ്തു. 1932-ലാണ് ഇത് ഹൈസ്കൂളായി ഉയർത്തിയത്.

## അവലംബം

വർഗ്ഗം:കോട്ടയം ജില്ലയിലെ സർക്കാർ വിദ്യാലയങ്ങൾ
ശരഭശാസ്ത്രികൾ

കർണ്ണാടക സംഗീതത്തിലെ ആദ്യകാല പുല്ലാങ്കുഴൽ വാദകനാണ് **ശരഭശാസ്ത്രികൾ** .തമിഴ്നാട്ടിലെ കുംഭകോണത്താണ് അദ്ദേഹത്തിന്റെ ജനനം. (1872-1904).രണ്ടുവയസ്സുള്ളപ്പോൾ തന്നെ അന്ധത ബാധിച്ച ശാസ്ത്രികൾ  ബാല്യത്തിൽ തന്നെ  മാനമ്പുച്ചാവടി വെങ്കിടസുബ്ബയ്യരുടെ പക്കൽനിന്നു ത്യാഗരാജകൃതികൾ അഭ്യസിച്ചു.ശൈവസന്യാസിമാരുടെ കാലാക്ഷേപത്തിനായി അനേകം  കഥാഗാനങ്ങൾ അദ്ദേഹം രചിച്ചിട്ടുണ്ട്.
## അവലംബം

വർഗ്ഗം:കർണ്ണാടകസംഗീതജ്ഞർ
വർഗ്ഗം:പുല്ലാങ്കുഴൽ വാദകർ
വർഗ്ഗം:1872-ൽ ജനിച്ചവർ
അരുണാചല കവിരായർ

തഞ്ചാവൂർ ജില്ലയിലെ തില്ലൈയഡി എന്ന ഗ്രാമത്തിൽ ജനിച്ച തമിഴ്,തെലുങ്ക്,സംസ്കൃതം എന്നീ ഭാഷകളിൽ പാണ്ഡിത്യമുള്ള ഒരു സംഗീതജ്ഞനായിരുന്നു **അരുണാചല കവിരായർ**(ജ: 1711 - 1778).നിരവധി കീർത്തനങ്ങളും സംഗീതനാടകങ്ങളും രചിച്ചിട്ടുണ്ട്. മുത്തു താണ്ഡവരോടും മാരിമുത്തു പിള്ളയോടും ഒപ്പം കർണ്ണാടകസംഗീതത്തിലെ തമിഴ് മൂവർ എന്നറിയപ്പെടുന്നവരിൽ ഒരാളാണ് അരുണാചല കവി.

## പ്രധാന കൃതികൾ
*രാമനാടകം
*അജോമുഖി നാടകം
*ശീർകാഴി സ്ഥലപുരാണം
*ഹനുമാർപിള്ളൈ
## അവലംബം

വർഗ്ഗം:തമിഴ് കവികൾ
വീണാ കൂപ്പയ്യർ

ത്യാഗരാജസ്വാമികളുടെ ശിഷ്യന്മാരിലൊരാളാണ് വീണ കൂപ്പയ്യർ. ചെന്നൈയ്ക്കടുത്ത തിരുവൊട്ടിയൂർ എന്ന സ്ഥലത്താണ് അദ്ദേഹം ജനിച്ചത്.അക്കാലത്തെ ഏറ്റവും പ്രസിദ്ധരായ വൈണികനുമാണ് കൂപ്പയ്യർ. അദ്ദേഹത്തിന്റെ കൃതികളിലും വർണ്ണങ്ങളിലും ഗോപാലദാസ എന്ന മുദ്രയാണ് സ്വീകരിച്ചിട്ടുള്ളത്.
## പ്രധാന ശിഷ്യർ
തിരുവൊട്ടിയൂർ ത്യാഗയ്യ (പുത്രൻ),വെങ്കട്ടരാമയ്യർ, ഫിഡിൽ പൊന്നുസ്വാമി,സീതാരമയ്യ എന്നിവരാണ്.
## അവലംബം

വർഗ്ഗം:കർണ്ണാടകസംഗീതജ്ഞർ
വർഗ്ഗം:വൈണികർ